text:
Ku Bisoro bya Ruganzu II Ndoli i Kiyanja, Amajyepfo
– Ese muzehe Kaberuka wavutse ryari?
– Navutse muri 46.
– Hari amateka ya Ruganzu wandusha se?
– Yewe naba nkubeshya mwana wa!
– Ukuntu yari igihangange ntawabibabwiraga habe no mu migani?
– None se ko nabyirutse abashaka ko amateka y’iyubwami asibangana nari kubibwirwa na nde?
– Nta basizi se mwandusha nibura ngo numve niba biri mu ndirimbo?
– Abaririmba ko baririmba iby’amadini se…
– Ubu se abana bacu tuzababwira iki?
– Yewe dore na njye mbuze icyo nkubwira.


c: text/html

text:
ADEPR Muhanga baratabaza
Intabaza irangurura isaba ubufasha niyo ikenewe ngo ikure abanyarwanda mu gihirahiro kubera Twagirimana Charles na Kagabika Innocent bakomeje kurema uburyo babuza umutekano ADEPR Muhanga.
Twagirimana Cherles mu itorero rya EDNTR yaje kwigomeka agira agatsiko agashora mu manza none nako kamuvuyeho kugeza naho kandikira Bishop Nylinkindi Thomas Ephrem ko bitandukanije na rusisibiranya Karoli!!.Bamwe mu bakirisitu ba ADEPR Muhanga twaganiriye badutangarijeko ko bagiye kwandikira Polisi kugirango ikurikirane ako gatsiko ka Twagirimana ushaka kubasenyera ubumwe bwabo.
Twagirimana Charles nyuma yo kwirukanwa mu itorero rya EDNTR noneho yayoboye agatsiko karwanya nyobozi ya ADEPR Muhanga agamije kuyisenya. Amakuru yigaragaza mu itorero rya ADEPR avugako abayobozi bayo ntakibazo bafite ariko bikaba byigaragaza ko Twagirimana Charles nyuma yo kwirukanwa mu itorero rya EDNTR ashaka kuzana umwuka mubi muri ADEPR.Twagirimana Charles akaba yararemye umutwe wo kwigomeka k’ubuyobozi bwa ADEPR Muhanga cyane muri Paruwase ya Nyabisindu na Gahogo. Tariki 11 Kanama nibwo Twagirimana Charles hamwe n’itsinda rya Amani Desire bakoze ikiganiro n’ikinyamakuru ingenzinyayo.com ,aho bashakaga guhunga buri kibazo cya buri muntu bagahimba bagirango bigaragaze bukirisitu kandi ntabubaranga. Mukaruranga Djamila we aganira n’ikinyamakuru ingenzinyayo.com yagize ati:Umuyobozi wa Paruwase arantotseza kuko yanantukiye mu ruhame ,ahubwo andutisha Pasiteri Innocent Mutabazi kubera ubucuti bafitanye.
Twamubajije impamvu yatumye amutuka arayibura kuko ntacyo yashingiragaho . Amani Desire we ikibazo afite n’ikimwe gusa yarananiranye kuko no ku ngoma ya Rev Usabwimana Samuel yari yaraciwe,ariko nawe yatangarije ikinyamakuru ingenzinyayo.com ko umuyobozi we amwanga kuko yamusimbuje Hategekimana Prothogene.Ikibazo baba bashaka kuba hamwe gusa bakwimurwa induru zikavuka. Amani yimuriwe i Mbare ahita yigomeka. Ahandi havugwa na Twagirimana Charles na Amani hatagira inshingiro n’iyimurwa ry’abamwe mu bashumba(pasiteri) bo bakajya aho bashyizwe bumva nta kibazo ariko agatsiko kakigomeka kavuga ko kwimurwa ari ukubigizayo. Pasiteri Kagibwami Justin nawe ari mu kigare cya Twagirimana Charles cyo kwigomeka .Paruwase ya Gahogo igira uwitwa Ndamukunda Emmanuel ayobora umudugudu wa Rwamuraza nawe ubu yayobotse Twagirimana Charles kuko yatangarije ikinyamakuru ingenzinyayo.com ko yambuwe inshingano zo gusinya kuri banki ,ibi ngo nibyo byatumye yiyemeza kurwanya ubuyobozi bwa Paruwase ya Gahogo.
Ndamukunda yadutangarije ko umukecuru witwa Marie yambuwe ubwisungane mu kwivuza(mutuelle de santé)amakuru twahawe ngo uyu mukecuru yageze mu kiruhuko cy’izabukuru. Ikinyoma cya Twagirimana kigamije kubiba urwangano kugeza ni aho avuga ko Gahongayire Emmanuel yazanywe na Pasiteri Niyitanga Salton kugirango amwangishe abakirisitu ndetse nabandi baturage ba Gitarama. Twagirimana afatanije n’agatsiko ke bavugako muri Paruwase ya Nyabisindu bimuye Cyprien Uwanyiligira kugirango yunge igikundi kigometse kibe kinini,Pasiteri Gatete Modeste nawe ayobowe na Twagirimana kurwanya ubuyobozi,Abayobowe na Twagirimana Charles ni aba bakurikira kugirango bigomeke k’ubuyobozi bwa Paruwase ya Nyabisindu:Deudothos Karega umudugudu wa Ruli,Daniel Ntarusumbimana umudugudu wa Gifumba, Bineza Jackison na Kagabika Innoncent.
Uburero hari abapasiteri bo muri paruwase ya Nyabisindu bahigwa bukware kubera kwanga kwitabira ibikorwa byo kwigomeka abo nibagira icyo baba bizabazwe Twagirimana n’agatsiko ke,abo bahigwa ni Kimonyo Alexis hamwe na Nkundiye Theophil. Ikindi kivugwa kikaba gikwiye gufatirwa ingamba n’ubuyobozi bwite bwa Leta nuguhagurikira Twagirimana Charles hamwe na Kagabika Innocent bakomeje kugumura abapasiteri cyangwa n’abandi bantu bo muri ADEPR Paruwase ya Gahogo na Nyabisindu zo mu karere ka Muhanga.
Ephrem Nsengumuremyi

robotstxt: allowed

filter: keep


text:
Ibi birori byateguwe mu rwego rwo kwishimira ibyo izi mpanga zimaze kugeraho no gutegura ibikorwa by’imyaka itaha. Iki gikorwa cyo guhura kw’abavutse ni igikorwa ngarukamwana kikaba cyaratangiye mu mwaka wa 2012. Kugeza ubu mu Rwanda nta mubare w’impanga uramenyekana, gusa abamaze kwihuriza mu muryango “Rwanda Twins Family” bararenga 200.
Ibirori by'impanga byo muri uyu mwaka wa 2018, byitabiriwe n'abantu banyuranye bavutse ari impanga aho hari abavutse ari impanga za babiri ndetse haje n'abavutse ari impanga za batatu. Mu bandi bitabiriye ibi birori harimo na bamwe mu bayobozi mu nzego zitandukanye mu Rwanda barimo na Peacemaker Mbungiramihigo uyobora Inama Nkuru y'Itangazamakuru (MHC) waje muri ibi birori ari kumwe n'impanga ye.
Mu ijambo rye, Peacemaker Mbungiramihigo yavuze ko yishimiye cyane kuvuka kw'umuryango w'impanga “Rwanda Twins Family”, abizeza kuzakomeza gutanga inama n'inkunga kugira ngo bagere ku ntego bihaye. Peacemaker Mbungiramihigo yagize ati: "Nyewe na mugenzi wanjye twagize amahirwe yo kubona uyu muryango uvuka, tuzakomeza dutange inama zacu n’inkunga yacu kugira ngo intengo tugere ku kerekezo twihaye, abari inyuma yacu tubarage urukundo , gukunda igihugu n’ubuyobozi bwiza Imana yaduhaye."
REBA AMAFOTO Y'UKO BYARI BIMEZE MU BIRORI BY'IMPANGA
Peacemaker Mbungiramihigo (Iburyo) yari kumwe n'impanga ye
Abakobwa ni impanga n'abahungu ni impanga,......babiri babiri bifotoranyije barakundana
Bishimiye cyane guhurira mu birori by'impanga
Uwatashye adafashe ifoto y'urwibutso yahombye cyane
Wari umunsi w'ibyishimo ku bavutse ari impanga
AMAFOTO: Evode Mugunga/Umuseke


text: Kuri uyu wa kane tariki ya 23/11/2017 mu murenge wa BWIRA akagari ka Bungwe umudugudu wa Nkuli hatashywe ikiraro cyo mu kirere gihuza imirenge ya Sovu na BWIRA. Cyubatswe na company yitwa Bridge to Prosperity gifite uburebure bwa 79 m cyuzuye gitwaye 31,000,000 frws. Kizatuma imfu zatwaraga abaturage n'ibyabo bitewe no kuzura k'umugezi wa Satinsyi zivaho. Kizatuma abanyeshuli biga mu rwunge rw'amashuli rwa Bungwe biga nta nkomyi, Kizatuma abaturage barema isoko rya Birembo batongera kurara nzira batinya kurohama. Umuhango wayobowe na mayor Ndayambaje Godefroid ari kumwe n'inzego z'umutekano. Yabwiye abaturage ko kuba bavuye mu bwigunge ari zimwe mu mbuto basarura ku miyiborere myiza dukesha Nyakubahwa Paul Kagame. Abasaba kugifata neza.


text:
Minisitiri w’Urubyiruko MBABAZI Rosemary asaba urubyiruko rw’u Rwanda kwirinda kuba ba “Ntibindeba”, kandi bakaba ku isonga mu kubaka u Rwanda rushya ruzira amacakubiri.
I Gatsibo, tariki ya 16 Ukuboza 2017, nibwo Itorero Urunana rw’Urungano INKOMEZAMIHIGO, ikiciro cya kabiri, ryasojwe nyuma y’iminsi icumi ribera mu kigo cya CTC Gabiro mu karere ka Gatsibo.
Ryasojwe na Minisitiri MBABAZI Rosemary w’Urubyiruko ari kumwa na Minisitiri Jeanne d’Arc de Bonneur ushinzwe Impunzi n’Imicungire y’Ibiza.
Minisitiri Rosemary aganiriza urubyiruko yabasabye kwirinda kuba ba ntibindeba.
Yagize ati: ”Icyo mufite ni cyo muzaha abo musanze, tubizeyemo izo ndangagaciro kandi aho mujya hose muzazigaragaze. Izo ndangagaciro mubonera mu itorero ni na zo muzatoza abazabakomokaho ‘Abana banyu’ n’abandi bose bazabaho nyuma yanyu.”
Yabasabye gukora cyane kugira ngo basige umurage bazajya bibukirwaho.
Itorero Urunana rw’Urungano ryitabiriwe n’urubyiruko 589, barimo 333 b’Abahungu na 256 b’Abakobwa, muri bo 94 baba mu bihugu byo hanze bigera kuri 16, naho abandi baba mu Rwanda.
Urubyiruko rwasoje Itorero ry’Urunana rw’Urungano ruritabira Inkera y’Imihigo y’Urubyiruko yatangiye ku cyumweru tariki ya 17, ikazageza ku ya 19 Ukuboza 2017 ubwo Inama y’Umushyikirano izaba ihumuje.
NDAYISHIMIYE Ernest wavuze mu izina ry’abasoje itorero avuga ko amasomo bahakuye bagiye kuyakoresha bahindura U Rwanda, baruganisha aheza.
Ati “Igihugu cyacu gikeneye imbaraga nyinshi, hari ibikorwa gikeneyemo urubyiruko. Urebye ibirenga 90 % bisaba urubyiruko n’imbaraga zarwo, tugomba gufata iya mbere kuko twamaze kubona ko guhomba kwa mbere ari ukubura amaboko y’urubyiruko, gukomera kwa mbere ni ukugira amaboko y’urubyiruko.”
Irakoze Ladouce umwe mu batojwe, we yemeza ko bize indangagaciro kandi bakaba bavuye mu itorero bakize ibikomere by’amateka.
Ati “Hari urubyiruko rwinshi rutarakira ibikomere ariko iyo ugeze mu Itorero uhura na bagenzi bawe bakaguha amateka, bakaguha ibyo banyuzemo bikagufasha kwiga ukanakira igikomere ufite.”
Yvuze ko nk’urubyiruko bagomba kwishyiramo ko ari bo Banyarwanda b’ejo hazaza, bagakorera igihugu babikunze kandi bumva ko ari ibyabo.
Gihana Mike, umwe mu rubyiruko rw’Abanyarwanda utuye muri Diaspora, akaba aba muri Uganda avuga ko nyuma yo gutozwa yiteguye kujya kuvuga u Rwanda aho aba kuko ngo yo hari abantu benshi bagifite imyumvire itari yo ku Rwanda.
Itorero ururnana rw’Urungano rigamije gufasha urubyiruko gusobanukirwa n’amateka igihugu cyanyuzemo.
UMUSEKE.RW


text:
Abaturage baturiye irimbi rishya rya Busanza riherereye mu Mudugudu wa Bukore Akagali ka Busanza, Umurenge wa Kanombe mu Karere ka Kicukiro bavuga ko bahangayikishijwe no kuba iryo rimbi nta parikingi rigira ndetse ngo hakaba nta n’umuhanda uhagera kuko muhanda riri mu mubande.
Abaturage bo muri aka gace baganiriye n’ikinyamakuru Ukwezi bavuze ko bahangayikishijwe nuko abantu baza gushyingura babura aho baparika imodoka bakazishyira mu mirima yabo.
Uwitwa Eric yagize ati” Nk’ubu twatangiye guhinga ibishyimbo ariko imodoka z’abantu baza gushyingura bakabura aho baparika imodoka bazishyira mu mirima y’abaturage kandi hari ahantu hanini irimbi rifite bagaparitse. Iyo imvura yaguye umurambo bawukura ku muhanda ruguru ahari itaka rya raterite bakawumanura mu maboko ugasanga abaje gushyingura birababangamira cyane kuko nta modoka yagera ku irimbi kubera hanyerera cyane. “
Abaturage bavuga ko babangamiwe cyane no kuba nta muhanda ugera muri iri rimbi
Abaturage bo muri aka gace basaba ubuyobozi bw’Akarere ka Kicukiro kubakorera ubuvugizi hakubakwa umuhanda ugera ku irimbi ndetse na parikingi yo guparikamo imodoka zabo mu rwego rwo kurengera imyaka yabo.
Uretse ikibazo cy’abangirizwa imyaka n’abaparitse imodoka mu mirima yabo, ngo hari n’abajya gushyingura bagataha bakomeretse kugwa bitewe n’ubunyereri buba mu kayira kameza nabi bamanukamo kugira ngo bageze umurambo mu irimbi.
Iri rimbi rishya ryaje risimbura irindi rya Busanza ryuzuye mu minsi ishize, akarere ka Kicukiro gashaka irindi hafi aho .


text:
Ku wa gatatu tariki ya 15 Gashyantare 2017, Ikigo cy’igihugu cy’ubuhinzi n’ubworozi (RAB) cyatanze inka 20 ku miryango 20 y’abanyarwanda birukanywe mu gihugu cya Tanzania bagatuzwa mu kagari ka Munini, Umurenge wa Rwimbogo, Akarere ka Gatsibo,.
Umuyobozi w’Akarere ka Gatsibo yabwiye abahawe inka ko iyi gahunda ya Girinka munyarwanda yatangijwe na Perezida wa Repubulika y’u Rwanda Paul Kagame mu 2006, yabasabye korora neza izi nka ndetse zabyara bakoroza abandi banyarwanda.
Mu butumwa bw’umuyobozi w’akarere yagize ati “Inka zose zifite amezi makuru ndetse imwe yahise ibyara. Basabwa kuzorora neza kandi nizimara kubyara bazoroza abandi banyarwanda. Bashimye byimazeyo intore izirusha intambwe kuri byinshi bamaze kugeraho kandi babimukesha.”
Munyoro Godfrey ni umwe mu banyarwanda birukanywe Tanzaniya atuzwa mu murenge wa Rwimbogo. Yashimye cyane gahunda zitandukanye Leta y’u Rwanda yabagejejeho kugira ngo ubuzima bwabo bubeho neza zirimo Kubakirwa aho gutura, Mituweli, guhabwa ibiryo n’ibindi.
Zimwe mu mbogamizi bagaragarije ubuyobozi bw’Akarere zirimo Kubura amazi meza, kutagira ubutaka buhingwaho ndetse n’ubwisungane mu kwivuza kuri bamwe.
Iki gikorwa cyo gutanga inka cyitabiriwe n’Umuyobozi w’Akarere ka Gatsibo Gasana Richard, Umuyobozi w’Akarere Wungirije ushinzwe imibereho myiza y’abaturage Kantengwa Mary, inzego z’umutekano n’abaturage batuye muri ako kagari.
Kabuto James/Gatsibo


text:
Ubuhamya bwa BIZIMUNGU Gratien wabaye umujura ruharwa igihe kinini cyane
Nitwa BIZIMUNGU Gratien, nakuriye mu muryango w’abana batandatu nkura ndi imfubyi kuko data na mama simbazi nakuriye mu burushyi bwinshi nkura ntawe mfite ungira inama nza kujya kuba mayibobo I gikondo ariko mbere gato narezwe na nyogokuru niwe wampetse kuko mama yapfuye mfita amezi atandatu
Nakomeje kubaho mu buzima bwa kirara mbura amahirwe yo kwiga mbaho nk’ikirara mu isoko ry’I gikondo mbaho nywa itabi, inzoga n’imogi nyinshi cyane nkura ntyo ariko rimwe na rimwe najyanwaga mu bigo ngororamuco nko kwa kabuga kuko hari harabaye iwacu ndamenyekana muri icyo kigo
Kuko abarinzi baho bose bari banzi nta cyumweru cyashiraga ntagiye gufungirwayo, nakuriye muri ubwo buzima rero baza kunkura kwa kabuga banjyana iwawa bitewe no kwiba cyane ndetse no kuniga abantu tukamwambura ndibuka hari igihe twanyuze ahantu tuhasanga umugabi w’umukire wari wasinze yaparitse imodoka arasinzira, ubwo nari ndi kumwe n’inshuti yanjye
Ubwo imodoka twarayifunguye duturitsa urugi twinjirira mu miryango itandukanye tumwiba telephone tumwambura imyenda dukuramo amafaranga ariko turwanira amafaranga menshi twari tubonye polisi iradufata baradufunga, nibye ibintu byinshi cyane nanigaguye abantu mbaka ibyabo bakarara baboroga kubera kubaniga tukabiba tukabasiga ari intere
Nari umusore w’ibigango cyane nanyuraga ku muntu namwambura ntakurikire kubera ibigango nari mfite, ubwo rero baje kutujyana iwawa marayo umwaka n’igice ariko nari ngowe cyane kuko ntari mpamenyereye nahaboneye ubuzima bubi cyane ni njye wahisemo kwijyana iwawa kuko baduhitishijemo gutaha no kujya iwawa, ubwo twari kwa kabuga mpitamo kujya iwawa kubera gutinya abantu nahemukiye
Nabayeyo rero niga umuco mwiza niga ubwubatsi, igihe kigeze ndataha, ndi mu bwato ndahindukira ndeba iwawa ndavuga nti umunsi nongeye kwiba sinzabisubiramo, siko byagenze rero ahubwo naraje ndahinduka mba igikoko cyane abantu barantinya n’abo twibanaga barantinya kubera kumera nk’inyamaswa
Nargiye ndahindana burundu, nkajya mfumura amazu y’abantu, nkabakeba n’inzembe nkomeza kubanigagura nta gereza n’imwe ifunga mayibobo itaranyakiriye
Igihe kimwe twigeze kwiba umugabo ukomeye, tumwiba moto ebyiri turazigurisha amafaranga turayarya ariko ndakubwiza ukuri amafaranga nkayo nta kintu amarira umuntu
Uyu munsi wa none ndashima Imana yandokoye ikangirira neza ikampa agakiza kayo ku buntu, ubu ndi umukozi w’Imana isumbabyose kandi ndakomeje mu rugendo sinzasubira inyuma ukundi
Liliane@agakiza.org


text:
Nubwo hari ababyumva nabi bakanabigira kirazira, kumenya igitsina cyawe biri mu bintu ugomba kwitaho nk’umuntu muzima. Koko rero, igitsina cyawe n’uburyo ugikoreshamo bishobora gutuma uba umugabo (n’iyo waba uri igitsina- gore) cyangwa ikindi ntavuze.
Ntabwo igitsina cyawe kibereyeho kwinjira cyangwa kwinjirwa n’ikindi gusa, kandi n’iyo cyakora ibyo haba hari impamvu ya ngombwa nko kongera umuryango biwubuza kuzima. Ntabwo rero ari ukwikinira.
Hagati aho ariko hari ikindi abantu batazi ari nacyo tugiye kurebera hamwe : ndavuga guhindura imbaraga z’igitsina cyawe ukazikoresha kugira ngo ugere ku ntego wiyemeje.
Ibi nibyo umugabo Napoleon Hill yise “sekx transmutation”mu gitabo cye Think and Grow Rich. Muri iki gitabo cyanditswe muri 1937 kikongera gusubirwamo muri 2004 kubera gukundwa no kugurwa cyane (best-seller) kugeza n’ubu, uyu mugabo avugamo uburyo umuntu ashobora gukira abihereye ku bitekerezo bizima n’ubushake bwe bwite. kuri we, sekx transmutation si ikintu kigoye na busa : ni ugufata imbaraga ushyira mu kurarikira abo mudahuje igitsina ukazikoresha mu bintu byubaka.
Abagira irari mufite amahirwe
Burya ngo abantu bagira irari ry’igitsina baba bafite imbaraga nyinshi bashobora gukoresha. Niba utabyemera uzarebe iyo ukonnye ikimasa, nta mbaraga kiba kikifitiye, nticyongera kurwana na bigenzi byacyo. Ibi byerekana ko ya myanya ndangagitsina baba baragikijije ariyo yari isoko y’imbaraga. Niba rero uri umuntu ugira irari cyane kuri iyi ngingo, menya ko ufite amahirwe menshi yo gutera imbere niba ubashije gufata imbaraga z’igitsina cyawe ukazikoresha neza. Byaragaragaye ko abantu nkawe aribo bagera ku ntego (iyo bifashe ariko) !
Mu bushakashatsi bwakozwe, basanze abantu bashyushye cyane(highly seksed people) bashobora kuba bafite imbaraga nyinshi zo kureshya abo bashaka ko babafasha kugera ku ntego. Umuntu nk’uyu w’umucuruzi iyo ashaka ko ugura ibicuruzwa bye ntiwamucika. Ibyo akoze byose biragukurura nka simaku (aimant/magnet) kugeza wemeye ! Uburyo agusuhuza, ijwi rye, uburyo aba yifashe birakurangiza ukemera pe !
Kuki abantu bagera ku ntego bakuze cyane ?
Ubushakashatsi butandukanye bwagiye bwerekana ko abantu benshi bagiye bagera ku ntego biyemeje nyuma y’aho bagiriye imyaka 40. Impamvu nta yindi ni uko umuntu ugeze muri iki kigero aba atangiye kugabanya irari agirira abo badahuje munsi y’urukenyerero maze imbaraga z’iri rari akazisimbuza gukorera ibyamugirira akamaro. Ibyiza rero ni uko wafatirana izi mbaraga ukiri mu myaka 21-30, ukazikoresha ushaka ubukire (n‘ijuru ku baryemera) wa musore we nawe wa nkumi we !
Ibi ariko ntibivuze ko abantu bose bifata baba bazi ubwenge kurusha abandi. Gusa ikizwi ni uko umuntu ukoresha igitsina cye mu kavuyo ntacyo ageraho ngo kirambe. Muzarebe abanyepolitiki, abasitari n’abandi bazwi ; iyo birirwa mu majipo barazima kuko ariho imbaraga zabo zishirira.
Uburyo Bwo Gukoresha Neza Imbaraga z'Igitsina Cyawe
Nubwo hari ababyumva nabi bakanabigira kirazira, kumenya igitsina cyawe biri mu bintu ugomba kwitaho nk’umuntu muzima. Koko rero, igitsina cyawe n’uburyo ugikoreshamo bishobora gutuma uba umugabo (n’iyo waba uri igitsina- gore) cyangwa ikindi ntavuze.


text:
Ibintu abakristo bakora bagatakarizwa icyizere.
Kwizerwa cyangwa kuba umwizerwa ni ikintu gikwiye kwitabwaho cyane kuko iyo icyizere bakugiriraga gisenyutse biragoye kongera kugisana cyangwa kongera kugufata nk’uko bagufataga mbere, ni ngombwa rero ngo dukore uko dushoboye kugirango kidatakara.
Abakristo benshi batakarizwa icyizere kubera ibintu byinshi bakorera imbere y’abantu, ariko ni ngombwa ko baba abizerwa kukigero cyo hejuru Imbere y’Imana n’imbere y’abantu.
Ibi ni bimwe mubituma abakristo batakarizwa icyizere:
Abakristo bakwiye kumenyako hari ibintu bakora baba babizi cyangwa batabizi bikaba intandaro yo gutuma abantu babatakariza icyizere kandi bakaba ikigusha imbere yabo, bagatukisha izina ry’Imana.
1. Iyo twishe amasezerano
“ Ni nde ushaka ubugingo, agakunda kurama kugirango azabone ibyiza? Ujye ubuza ururimi rwawe rutavuga ikibi n’iminwa yawe itavuga iby’uburiganya.(Zaburi 34:13-14)
Iyo tunyuranyije nibyo twavuze, tuba duhaye abantu urwaho rwo kutatwizera.Abantu benshi barakazwa no kumva tuvuga ibintu ariko ntitubikore ahubwo tugakora ibinyuranyije nibyo twavuze akenshi tukagaragara nk’ababeshyi.
2. kuvuga ibihuha
Kuvuga ibihuha cyangwa amakuru atizewe ni kimwe mu bituma umuntu atakarizwa icyizere.ese ni inde wakwizera umuntu ugenda uvugavuga?
Bibiliya itubwira ibyago bizanwa no kuvuga ibihuha, ikadusaba kubigendera kure.
• “Ugenda ari inzimuzi amena ibanga,nuko ntukiyuzuze n’ukunda kuvugagura. » (Imigani 20 :19)
• "Amagambo y’inzimuzi aryohera amatwi, aba nk’uturyohera umuntu asamuye tujya mu nda ye. » ( Imigani 18 :8)
• " ugenda azimura agaragaza ibihishwe, ariko ufite umutima w’umurava ntamena ibanga. » ( Imigani 11 :13)
• « Imburakamaro igambirira ibibi, kandi ururimi rwayo rwotsa nk’umuriro.Umuntu ugoreka ukuri aba abiba intonganya, kandi unegurirana mu byongorerano atandukanya incuti z’amagara.Umunyarugomo yoshya umuturanyi we, kandi akamunyuza mu nzira idatunganye. Uwica ijisho aba atekereza iby’ubugoryi, agahekenya amenyo agira ngo asohoze ibibi. » (Imigani 16 :27 -30).
3. Iyo dukoze ibyaha.
Ikintu kimwe gituma dutakarizwa icyizere ni igihe twishe ubuhamya bwacu bwiza dukora ibyaha.Birumvikana ntidutunganye ariko iyo dukora ibyaha abantu badutekereza bitandukanye nuko turi.
Nk’abakristo tugomba gukurikira Imana mu byo dukora byose : Haba mu byemezo dufata n’uburyo tuvuga.Yesu Kristo ntiyigeze akora icyaha na kimwe. Nk’abamuhagarariye hano ku isi tugomba kwitonda, tukirinda gukora icyaha, bityo abantu bazatubona nk’abakurikiye Yesu , nidukora ibihesha Imana icyubahiro.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Mu muryango nyarwanda bikunda kuvugwa abantu batebya cyangwa banatera urwenya ngo umugabo runaka intama yaramukandagiye abandi na bo bati “Uriya mugabo ikinyamukondo cyahushye ku gitsina cye akiri umwana none byararangiye ntashobora kwiha akabyizi nk’abandi bagabo.” Abandi na bo barambiwe abasore bakuze batarashaka bakabita inkusi ndetse bakanavuga ko barozwe kubera ko ngo ntacyo baba bibwira ndetse ntibanatinye kubita ibiremba. Nyamara umusore cyangwa se umugabo udashwamadukira gukora imibonano mpuzabitsina siko aba ari ikiremba nk’uko benshi bakunze kubyibwira cyane iyo babonye umusore wagugiranye.Hari abagabo bubatse ingo bafite ibibazo by’imikorere y’ibitsina byabo mu gihe cyo guhuza urugwiro kubera kudafata umurego nkenerwa muri iki gikorwa cyangwa se banafite ikibazo cy’uburemba. Iki kibazo gikunze gutera intonganya n’umushiha mu muryango ndetse kikaba cyanatanya abashakanye igihe cyose batabyitwayemo neza ngo barebe muganga dore ko benshi mu bagabo bahura n’iki kibazo bikunze kubatera ipfunwe. Iyo hatabaye gutana usanga haduka ingeso mbi zo gucana inyuma, kwangiza abana b’abasore bashorwa mu mibonano mpuzabitsina n’ibindi.
Ikibazo cyo kudafata umurego w’igitaina cy’umugabo cyangwa se uburemba nk’uko bimenyerewe mu Kinyarwanda biterwa n’impamvu zitandukanye zishobora kwirindwa. Iki kibazo kiravurwa maze uwari afite ipfunwe ryo kutabasha imirimo nyubakarugo agasubirana ubuzima.
Ubusanzwe kugira ngo umugabo akore imibonano mpuzabitsina bisaba ko igitsina cye kiba cyafashe umurego (cyashyutswe). Ibi bituruka mu bwonko burekura imisemburo (testosterones) ituma iki gikorwa kibaho.
Ese ubundi bigenda bite kugira ngo umugabo ashyukwe?
Gushyukwa bibaho iyo amaraso yuzuye imitsi ikoze utwumba 2 two mu gitsina cy’umugabo yitwa corpora cavernosa. Iyi mitsi na yo ikaba ishamikiyeho utundi tuyoboro tw’inyubakamubiri twitwa ‘collagen’ igira uruhare mu gutuma habaho kwaguka no guhagarara kw’igitsina. Uku kubyimba no kwaguka kw’igitsina-gabo bituma gihagarara bituruka ku bwonko burekura imisemburo maze ikakirwa n’imyakura igenga imikorere y’igitsina. Iyo hari ikintu cyose gitumye iyi misemburo ihagarara cyangwa kikabuza amaraso gutembera mu gitsina cy’umugabo nibwo havuka iki kibazo cyo kudafata umurego kw’igitsina mu gihe cy’imibonano mpuzabitsina (erectile dysfunction) cyangwa se uburemba (impotence).
Nk’uko bitangazwa n’urubuga www.ehealthmedicine.com, zimwe mu mpamvu zitera uburemba cyangwa se kugabanuka k’umurego w’igitsina harimo indwara karande nka gisukari (diabetes), indwara y’umutima (cardio vascular disease) ndetse no kumagara kw’imiyoboro y’amaraso. Indwara z’impyiko, iz’umwijima na zo ziri mu byongera ubukana bw’iyi ndwara.
Abagabo batumura agatabi, abasoma agatama bakarenza urugero ndetse na babandi bagizwe imbata n’ibiyobyabwenge bishyira mu kaga kuko ibi byagiza imiyoboro y’amaraso maze bikaba byatuma amaraso yakagombye gukwira muri ya miyoboro y’amaraso yo mu gitsina agabanuka bityo mu gihe cyo guhuza urugwiro, igitsina ntikigire umurego.
Zimwe mu ndwara zisaba ko umugabo avurwa abazwe nka kanseri ya prostate ndetse na kenseri y’uruhago biri mu bimukururira kuba imyakura n’imiyoboro y’amaraso iri hafi y’igitsina yakwangirika bikaba byateza ikibazo igitsina cye ntikibe cyafata umurego mu gihe cy’imibonano mpuzabitsina. Imiti yo kwishyira mu mutuzo abantu bamwe bakunze gufata na yo ishobora kuba nyirabayazana w’iki kibazo. Biba byiza rero iyo ufashe imiti ubanje kubaza muganga niba nta ngaruka yakugiraho.
Imibare myinshi y’abagabo bafite ikibazo cy’uko igitsina cyabo kidafata umurego mu gihe cy’imibonano mpuzabitsina cyangwa uburemba ugaragara mu bantu bafite ibibazo by’umunaniro ukabije (stress), kwisuzugura, umuhangayiko ndetse n’abafite agahinda gasaze. Nanone ubushakatsi buherutse kwerekana ko abagabo bakunda kunyonga igare cyane bashobora guhura n’iki kibazo. Ibi bigaterwa n’uko intebe zimwe z’amagare zitsikamira udutsi tujyana amaraso mu gitsina cy’umugabo turi hagati y’amabya n’umwanya ucamo umwanda bityo tukaba twaziba.
Kenshi ubona bamwe mu bagabo bafata ku gasenda ngo barebe ko bakongera ubushyuhe bimwe abatebya bita gushitura. Nyamara ikibazo cyo kudafata umurego kw’igitsina ntibivurwa n’urusenda. Abandi na bo usanga bitabaza imiti ya kinyarwada bitirira iki kibazo cyo kudafata umurego kw’igitsina amarozi. Nyamara ni byiza ko niba uhuye n’iki kibazo ujya kwa muganga akagusuzuma kugira ngo amenye neza impamvu zigitera maze aguhe imiti cyangwa akugire inama ku buryo wakwitwara. Bumwe mu buryo bukoreshwa mu gusuzuma iki kibazo burimo ibizamini bya laburatwari aho hapimwa ingano y’imisemburo y’udusabo tw’umugabo (testosterone), harebwa kandi ingirangingo z’amaraso umugabo afite, hakarebwa cholesterol afite uko zingana ndetse hakanarebwa uko umwijima we ukora.
Nyuma yo gufata ibi bizamini byose umuganga ashobora kukwandikira imiti nka Vigra, cialis, levitra na staxyn. Iyi miti yose ikaba igira uruhare mu gutuma amaraso ajya mu gitsina cy’umugabo yiyongera igihe cyose agize ubushake bwo gukora imibonano mpuzabitsina. Muganga kandi ashobora kukuvurisha imiti icishwa mu nshinge. Iyi miti ikaba yongera kwaguka kw’imiyoboro y’amaraso bityo amaraso agatembera mu miyoboro y’igitsina cy’umugabo aribyo bituma yaguka ikanabyimba bigatuma umugabo atagira ikibazo mu gihe akora imibonano mpuzabitsina. Iyo iki kibazo cyaturutse ku kuzima kw’umujyana utwara amaraso mu gitsina cy’umugabo, ashobora kubagwa kugira ngo haziburwe uwo mujyana. Ubundi buryo bwiza bwo kuvura iki kibazo cyo kudafata umurego mu gihe cy’imibonano mpuzabitsina ni ubujyanama aho abagabo bagirwa inama yo kutihangayikisha ko ntacyo ari bubashe gukora kandi bakagirwa inama yo kongera urukundo n’abo bakorana imibonano mpuzabitsina.
www.ehealthmedicine.com ikomeza igira inama abagabo gukora imyitozo ngororamubiri kugira ngo batazahura n’ikibazo cy’umubyibuho ukabije n’indwara ziwukomokaho dore ko nabyo ari isoko yo kugabanuka k’umurego w’igitsina cy’umugabo mu gihe cyo gutera akabariro. Ku batumura agatabi nabo bagirwa inama yo kubihagarika. Abafata agatama nabo bakarenza urugero, ababatwa n’ibiyobyabwenge nabo bagomba kubyirinda. Abarwaye indwara y’igisukari nabo bagirwa inama yo guhora bisuzumisha kugira ngo bagirwe inama y’uko bakwitwara ndetse banafashwe igihe baba bafite ikibazo cyo kudafata umurego mu gihe batera akabariro.


text:
Muhanga: Abashakanye bari bagiye gutandukanywa n’umutobe Imana ikinga akaboko
Urugo rwa Hakuzimana Deogratias na Mukamurenzi Laurence rumaze imyaka ibiri rushaka gusenyuka kubera ko Mukamurenzi anywa umutobe agakekwaho ubusambanyi.
Uwo muryango waje kuganirizwa ugaragaza ko umugabo n’umugore bashobora kwiyunga igihe umwe muri bo yihanganiye icyo yita amakosa kuri mugenzi we.
Uwo muryango waje kuganirizwa ntusenyuke ngo wari ugeze ahabi kuko ngo wari urimbuwe n’akantu gato kuko Hakuzimana yakekaga ko umugore we amuca inyuma kuko yatahaga yasinze.
Nyamara Mukamurenzi uhamya ko icyo gihe yakundaga gusenga ntasome no ku nzoga ngo yapfaga n’umugabo ko adashaka kumuha uburenganzira bwo kwigenga, ahubwo akamusaba ko yajya areka akajya aho ashaka ndetse akanywa n’uwo mutobe uhiye nyamara usindisha.
Hakuzimana avuga ko atiyumvishaga ukuntu umugore we yataha yagasomye akaba atamuciye inyuma kuko hari n’igihe yatahaga agasanga ataragera mu rugo.
Agira ati, “Mu by’ukuri kwabaga ari ugukeka kuko ntawe nigeze mbafatana, ariko nkibaza ukuntu mbona yabaye niba nta mugabo waba yamurongoye”.
“Ati kumukeka byatumaga numva ntamufitiye urukundo ku buryo no mu buriri ntacyo twakoraga, kuko n’ibyo kurya yabimpaga abinjugunyira nk’ujugunyira imbwa”.
Mukamurezi uvuga ko na we yemera ibyo Hakuzimana avuga, ngo byageze aho biramuyobera kubera imyitawrire y’umugabo yahindutse, icyakora ngo yajyaga agurisha nk’itungo agahisha umugabo we ngo ajye abona ayo yigurira umutobe.
Ibyo byatumye Mukamurenzi yiyemeza kureka kunywa wa motobe, kugira ngo amahoro aboneke mu rugo, bituma n’umutungo yakoreshaga asengera uwo mutobe atangira kuwugaragaza mu rugo.
Agira ati, “Twari tumaze imyaka ibiri muri ibyo bibazo uko ngana uku ndengeje imyaka 50 ntabwo najya mu busambanyi ariko umugabo wanjye ntiyashatse kubyemera, byatumye umutobe ntandukana na wo”
“Ubu urugo rwacu turayakorera, twarubatse kuko ubu amafaranga nasesaguraga n’ayo umugabo yasesaguraga kubera kundakarira twayahurije hamwe”.
Umuyobozi wungirije w’Akarere ka Muhanga Mukagatana Fortunee avuga ko Akarere katangije ubukangurambaga ku miryango ibanye nabi, kuyikorera urutonde no kuyisura kugira ngo iganirizwe.
Avuga ko nimara gufashwa gusohoka mu makimbirane, ngo izaba urugero rwiza ku yindi miryango hifashishijwe uburyo butandukanye bukorwa n’abayobozi n’abafatanyabikorwa b’akarere mu mibereho myiza.


text:
Bimaze kugaragara ko hari ikibazo mugutumiza,kwagira no gutanga amagambo ku abatumirwa mu mihango muburyo bukurikije amategeko, byabaye ngombwa ko Ubunyamabanaga Bukuru bw’Inama y’Abaprotestanti mu Rwanda (CPR), butekereza uburyo icyo kibazo cyakemurirwa icyarimwe mu matorero n’imiryango bigize uyu muryango, maze hategurwa amahugurwa yatumiwemo impuguke n’intumwa z’amatorero n’imiryango bigize CPR.
Ayo mahugurwa yaritabiriwe kukigereranyo cya 75%. Ahanini ayo mahugurwa yibanze kumenyesha abahugurwa amategeko agenga amatorero yabo n’uko inzego z’amatorero yabo zubatse, igihe umurimo wa protocole utangirira iyo hari imihango iteganyijwe, imiterere yabakwiriyegushyirwa muri uwo murimo, ubufatanye bw’abakora uwo murimo n’inzego zisanzwe zifite inshingano z’ubuyobozi, uko abashyizwe mu mwanya protocole bakorana. Ikindi impuguke muri uwo murimo zibanzeho ni uko mu gihe cyose hari imihango iteganyijwe, abashinzwe umurimo wa protocole bakwiriye kumenya ibi bikurikira:
Nyuma yo kwandika inzandiko zitumira uk zikurikiranwa, Kumenya abatumiwe mu mihango abaribo, uko basumbana mu cyubahiro, icyo cyubahiro gituma yicazwa iburyo cyangwa ibumoso bwa nyirigutumiza imihango, umushyitsi mukuru avuga ryari, ijambo rya nyirurugo azavuga ritegurwa ryari, ahabwa umwanya wo kuvuga ryari mu mihingo, Uyoboye imihango yitwara ate mugihe atanga ijambo kubatumirwa. Na none mu matorero bakwiriye kumenya ko iyo batumiwe na Leta cyangwa se indi miryango bigenda gute iyo nyirigutumirwa atabonetse asimburwa na nde. Imihango iyo ihumuje, iyo hari abakirwa ku meza byo bikorwa gute.
Abahuguwe basabwe ko bazaganira n’abayobozi babo, maze na bo bagahugura abandi benshi kugira ngo uwo murimo uzajye ukorwa neza hose mu matorero, bitume abatumirwa mu mihango yo mu matorero bakirwa neza mubyubahiro byabo no muburyo bunoze. Nyuma y’ibiganiro bitandukanye no kungurana ibitekerezo hafashwe imyanzuro ikurikira:
- Abanyamuryango ba CPR muri rusange n’abagize Komite za Protocole by’umwihariko bakwiriye kumenya no kubahiriza amategeko agenga Protocole.
- Amatorero n’imiryango bigize CPR, bakwiriye gushyiraho no guha ingufu komite za Protocole.
- Urwego rwa Protocole rukwiye guha abayobozi bacyuye igihe umwanya ubakwiriye mu mihango iba yateguwe.
- Amahugurwa nk’aya ya Protocole akwiriye gukorerwa abayobozi b’amatorero n’imiryango bigize CPR.
- Abanyamuryango ba CPR bakwiye kumenya gutegura no gutangira ubutumire kugihe. Bakwiye kandi kumenya no gusubiriza ku gihe ubwo bakiriye.
- Hakwiriye kubaho ubufatanye busesuye hagati ya za komite za Protocole z’imiryango n’amatorero bigize CPR.
- Buri munyamuryango wa CPR akwiye gukora liste ya Protocole ikurikije inzego z’abayobozi babo kandi bagatanga kopi muri CPR.
- Reception yakagombye gutegurwa hakurikijwe amikoro n’ubushobozi by’itorero kandi Protocole igakora kuburyo ibyateguwe bigera kuri bose.
- Igikorwa gihuriweho n’inzego zitandukanye kigomba no guhuza Protocole z’izo nzego.
- Service ya Protocole igomba kwita ku kibazo cy’indimi zikoreshwa mu muhango uyu n’uyu.
- Buri muhango uteguwe mu itorero ugomba kugira gahunda yanditse kandi igakurikizwa uko iri.
- Buri gihe ijambo rifashwe rigomba kuba ryateguwe ari rigufi kandi rirasa ku ntego.
- Umuhesha w’amagambo akwiye kugira undi umwunganira kandi akirinda kugira ibindi yongera ku ijambo ryavuzwe cyangwa kuri gahunda yateguwe.
- Ingoro y’Imana muri rusange n’uruhimbi kuburyo bw’umwihariko bikwiye guhabwa agaciro kabyo kandi buri muntu akicazwa mu mwanya umukwiriye.
- Abayobozi b’imiryango n’amatorero agize CPR basabwe gufasha abahuguwe gushyira mubikorwa ibyavuye muri aya mahugurwa kandi CPR ikazafasha mukubishyira mu bikorwa.
Par : RÉDACTION CPR
Le : 2017-11-15T11:37:00+01:00


text:
Ndahimana Gaspard Rwiyemezamirimo ufite icyerecyezo.
Enterprise Rwiyemezamirimo Gaspard n’imwe mu makampani y’intanga rugero akorera mu Karere ka Nyarugenge, mujyi wa Kigali, ikaba yariyemeje gukora imirimo yose igendanye no kurwanya kwangirika kw’imihanda, n’isuku mu biro. kubera ibikorwa by’indashyikirwa imaze kugeraho no ubunyangamugayo buyiranga mu bakozi bayo ni byo bituma igira icyerekezo.
Umuyobozi mukuru wa (ERG) Bwana Ndahimana Gaspard
Nyuma yaho Perezida w’Igihugu cy’u Rwanda Nyakubahwa Paul Kagame atangarije ko abantu bagomba kwihangira imirimo mu rwego rwo kwiteza imbere, no guca ubushomeri bwiyongera buri mwaka bakareka no guhanga amaso Leta bashaka akazi kandi nayo ubushobozi bwo guhaza isoko ry’umurimo mu Rwanda itabufite, izi nama akenshi umukuru w’igihugu yazigiraga urubyiruko kuko umubare munini w’abashomeri ariho ubarizwa kandi ukaba wiyongera buri mwaka.
Aha niho hagiye hagaragara ba Rwiyemezamirimo bihangira icyo gukora cyabateza imbere, kigateza imbere, abaturage kandi kigagirira akamaro na Leta muri rusange. Leta kandi yagiye yunganira aba ba Rwiyemezamirimo ibashyiriraho ikigega PDF kugirango kibafashe mu kunoza imishinga yabo.
Ni muri urwo rwego Barwiyemezamirimo bagiye bigaragaza mu kwihangira imirimo inyuranye igikuru aruko ibateza imbere bakava mu bushomeri. Ariko muri bamwe ba Rwiyemezamirimo bagiye babyitwaramo nabi akenshi ukumva mu itangazamakuru ngo Rwiyemezamirimo runaka ,watunganyaka cyangwa wubakaga, wakamuraga igishanga se ngo yambuye abo yakoresheje dore ko babaga bakoresheje rubanda rugufi, aha byagezeho Barwiyemezamirimo umuntu akabafata nk’abambuzi.
Ngo umukobwa akora amakosa ari umwe ariko agatukisha abakobwa bose, Muri uku kwambura no kwitwara nabi, hari na Barwiyemezamirimo bagiye bitwara neza muri iyo mirimo yabo bakuzuza inshingano baba basezeranye mu gihe baba bapiganira isoko. Iyo bapiganira isoko baba berekanye amafaranga bazacyenera harimo nayo guhemba abakozi.
ENTERPRISE RWIYEMEZAMIRIMO GASPARD ni kampani ifite ikicaro mu Karere ka Nyarugenge, mu mujyi wa Kigali ikaba n’imwe mu ma Kampani yitwaye neza kuva yatangira kuko nta kibazo cy’ubuhemu byaba mu bakozi, cyangwa abayikoresha cyagaragaye ikaba arimwe mu ma kampani yitwara neza mu mirimo yayo iba yatsindiye kandi ikarangwa n’ubunyangamugayo.
Mu kiganiro twagiranye n’umuyobozi mukuru w’iyi kampani ariwe NDAHIMANA Gaspard tumubajije ibanga akoresha ryo kuba inda shyikirwa, yadutangarije ko icya mbere ni kubaha akazi uba watsindiye ukagakora neza, ikindi ukubaha nabo ukoresha kuko aribo batuma agazi kagenda neza, ati iyo wubashye abakozi bagukorera neza wazanasaba ni soko rindi ukabasha kuritsindira kuko nta manyanga aba akuvugwaho, ati ibanga ni ukunyurwan’ibyo urotse.
Yakomeje adutangariza ko iyo Kampani yatangiye 2006 itangirana abakozi 2 bakora ibijyanye no gutwara ubutumwa (courier) ikabugeza aho bugomba kugera mu gihe gito kandi bufite umutekano kandi bagakora n’isuku (Cleaning).muri za Biro zitandukanye.
Mu mwaka wa 2012 baje kubona amasoko menshi kubera ikizera bagiye bagirirwa n’abakiriya babo bagashobora gutsindira amasoko, akazi kariyongereye bituma n’abakozi biyongera bava kuri babiri bagera kuri mirongo irindwi ari nabo akoresha kugeza ubu.
Kampani Enterprise Rwiyemeamirimo Gaspard (ERG) Ubu ikora imirimo ingendanye na za office nko gutwara ubutumwa gusukura office, gutubura inyandiko (fotocopy) no gutunganya ibitabo (Binding) n’isuku ku bitaro, ikindi kandi no mungo basukura amakaro,bahanagura amatapi bakanatunganya za Garden.
Mu bitaro nk’uko umuyobozi abivuga bakora amasuku ku Bigo Nderabuzima byo mu Karere ka Nyarugenge aribyo, Ikigo Nderabuzima cya Muhima, icya Kabusunzu n’icya Butamwa.
Mu rwego rw’ibidukikije: iyi Kampani itera ibyatsi byo mu bwoko bw’inteja ku mihinda bikayirinda isuri itengura imihanda ikangirika, bagasukura za rigore, bakanakubura, imwe mu mihanda bakoze hari RP- Miduha I Nyamirambo na Avenue Mutwe – Gereza na Gereza – Marato ariho twabasanze bakora.
Umwe mu bakozi b’iyi Kampani twazanze mu kazi, twamubajije ibyo iyo Kampani ya mumariye adutangariza muri aya magamb; ati uyu Rweyemezamirimo aragahoraho yadukuye mu bushomeri aduha akazi, ubu tubashe kwicyemurira ibabazo by’ubuzima busanzwe ntawe dusabye, aha batanze urugero rwa Mutuelle de Sante, kwiyambika, guhaha n’utundi tubazo tuba mu miryango.
Mu gusoza twamubajije Intego ye uko yifuza Kampani ye urwego yageramo, yadushubije agira ati; intego yanjye nuko iyi Kampani yagira ibikoresho bihagije ikajya ijya ku isoko mpuzamahanga, ikagira n’abakozi bafite ubumenyi ikaguka ku buryo yajya ijya mu ipiganwa mu gihugu cyose agaha abantu benshi akazi.
Ikindi yifuza kugeraho n’isuku muri rusange aho yifuza ko imijyi yacu yasa neza ifite isuku nk’iyo mu mijyi yo hanze no kurinda kwangirika ku imihanda n’ibidukikije.
Gakwandi James


text:
Uyu mudamu ahangayikishijwe bikomeye n’umutekano we kuko aba mu nzu n’abana be ba 2 bakiri bato cyane kandi akaba aturiye igishanga
Uyu mugore akomeza avuga impamvu ko umugabo we yahunze ari ukubera umwenda arimo, ukomoka ku mafaranga y’umusoro yari yasabwe n’Akarere akaguza akawutanga ariko akarere kakanga kubishyura ngo bishyure uwabagurije ayo gusora.
Agira ati ”Umuturanyi wacu watugurije amafaranga yo kwishyura wa mwenda ngo tubone icyangomba, we yari amaze kwishyurwa n’Akarere tumwizeza ko tuzamwishyura tariki 15 Nyakanga 2018, birenze rero aduhoza ku nkeke akajya aza kwishyuza buri munsi, umugabo wanjye akamubwira ati aho nari ntegereje amafaranga sindayabona ninyabona nzakwishyura, umugabo akomeza kumutitiriza ageza aho abonye atazayabona ahitamo kwigendera “.
Uyu mugore avuga ko ahangayitse kuko abayeho wenyine hafi y’igishanga ndetse ahantu hatari umutekano kuko ari mu matongo abandi baturanyi bose bakaba barasenye bakigendera kuko bo bishyuwe. Abisobanura agira ati: "Mba mfite ubwoba, ndara mpagaze numva ibintu birara bigenda ku mabati, ubu simbasha kubona uko aba bana njya kubacira inshuro ntabwo nasiga abana batoya bonyine muri aya matongo, inzara igiye kubanyicana hano kuko uwamfashaga kubarera yagiye“.
Uyu mugore avuga ko amaze amezi arenga abiri aba wenyine muri iryo tongo ndetse ngo n’ideni bafashe ribamereye nabi kuko ideni bafashe baryungukira 10% buri kwezi. Ikindi uyu muryango utiyumvisha ngo ni uko abandi baturage bari baturanye bo batigeze bishyuzwa uwo musoro, bakaba ari bo bonyine akararere kishyuje. Avuga kandi ko bandikiye Meya bamusaba ko uwo musoro wakurwa muri ayo mafaranga bazishyurwa ariko ngo yanze no kubasubiza urwandiko bamwandikiye.
Uyu muryango mbere wari waragurishijeho ibibanza ku bantu batandatu ariko umutungo wari ucyanditse kuri uyu muryango, abo baturage baguze n’uyu muryango na bo bavuga ko bagize igihombo kuko hari n’abo amazu yabo yasenyutse bakaba batabasha kuyasana kuko bitemewe kandi bakaba batemerewe no guhinga muri ubu butaka.
Aba baturage bavuga ko bafite inyandiko yemeza ko bafite konti imwe izacaho ayo mafaranga bo bakigabanira, ndetse iyo nyandiko ikinyamakuru Ukwezi dufitiye kopi binagaragara ko yemejwe na noteri wa Leta nk’imwe mu ntambwe yari koroshya ikibazo bakishyurwa amafaranga babariwe.
Iyi nyandiko yemeza ko amafaranga azajya kuri konti imwe ariko bakayigabanira bo ubwabo nk’uko noteri wa Leta yayiteyeho Kashe kandi banayishyikirije Akarere ka Kicukiro
Ubuyobozi bw’Akarere ka Kicukiro buvuga ko iki kibazo bukizi ariko ko hakirimo ibibazo cy’ibyangomba kuko ikibanza gihuriweho n’abantu 6, haracyarimo ibibazo .
Tumubajije impamvu aba baturage basabwe kwishyura umusoro w’ubutaka kandi abandi ntayo bishyuye, yasubije ko ibyo byo atabizi ko agiye ku bikurikirana. Icyakoze abatarishyurwa basanga ibisubizo yatanze kuri iki kibazo nta shingiro bifite, kuko konti bashyikirije akarere imaze kwemezwa na Noteri ihuriweho n’abafite uruhare kuri ubwo butaka uko ari batandatu kandi buri umwe akaba yemeranywa na bagenzi be ingano y’umugabane we.
Ibyakorewe uyu muryango, bijya gusa n’ikibazo cy’akarengane Perezida Kagame yagejejweho n’umuturage wo mu murenge wa Rwimiyaga mu karere ka Nyagatare ubwo aheruka kubasura, aho yanenze ubuyobozi bwasabye umuturage kubaguranira akabyemera barangiza bakamusaba kugira andi mafaranga atanga ariko n’ingurane bamugombaga ntibayimuha.
REBA ICYO KIBAZO PEREZIDA YAGEJEJWEHO I NYAGATARE HANO:


text:
Rulindo: Icyari imurikabikorwa rigenewe abaturage cyaranzwe no gukoresha indimi batumva
Umunyamabanga wa Leta muri Minisiteri y’ubutabera Evode Uwizeyimana, aranenga ibigo by’imari binyuranye bikorera mu Karere ka Rulindo kudakoresha ururimi rw’Ikinyarwanda muri serivisi zigenewe abaturage.
Minisitiri Uwizeyimana yabivuze mu muhango wo gusoza imurikabikorwa ry’iminsi itatu ry’Akarere ka Rulindo, nyuma yo gutungurwa abonye ko ibyapa bitanga ubutumwa bunyuranye bugenewe abaturage byose byanditseho ururimi rw’Icyongereza.
Minisitiri Uwizeyimana, mu burakari bwinshi, yanenze ibigo by’imari byitabiriye iryo murikabikorwa, kuba byirengagiza ururimi rw’ikinyarwanda ruhuriweho n’abaturage.
Yagize ati “Mu bigize umuco wacu n’ururimi rurimo, njye ibyanditse kuri ibi byapa byose ndabyumva, ariko se abaturage bose barabyumva?Iyo turi hano i Rulindo abaturage mukabandikira Icyongereza gusa muba mugira ngo bigende bite?”
Arongera ati“Urandika ijambo ngo Seruka Mission, Vision, Objective, specific objectives, Fields of intervention, Democracy and Government. Ibi bintu byanditse hariya abumva icyo bivuga barangana iki?.
“Niba hari imiryango itegamiye kuri Leta y’abanyamahanga badufashe bandike mu ndimi zabo ariko basobanure no mu Kinyarwanda, ururimi rw’Ikinyarwanda ruri mu ipfundo ry’umuco wacu.”
Yagarutse ku gihombo cyugarije abaturage, aho bishyura amabanki inyungu ziri hejuru batigeze bumvikanaho, ariko bagapfa gusinya ibyo batumva kuko baba bishakira amafaranga, bikarangira ibyabo bitejwe cyamunara.
Abaturage bari aho bakirije amashyi iryo jambo yari avuze bigaragara ko nabo ubwabo batishimiye uburyo ubutumwa bubagenewe buza bwanditswe mu ndimi z’amahanga, bavuga ko kudakoresha Ikinyarwanda bibabangamira bakaba babura serivisi zibagenewe.
Rucamumakuba Innocent umwe mu baturage, ati : “Turasaba ko Ikinyarwanda kibaho, umuco karande ntugacike, njye nkunze kwitabira inama z’abayobozi, ariko indimi tutumva ziratuzonga kuko ntitumenya ibyo bavuze, njye rwose ntacyo ntahana ntaha uko naje.”
Twagirayezu Faustin we avuga ko umuturanyi we yaterejwe inzu cyamunara, iragurishwa nyuma yo gusinya amasezerano atumva kuko yari yanditswe mu ndimi z’amahanga.
Ati “Umuturanyi wanjye byamubayeho muri banki, asinya impapuro ziri mu rurimi atazi, nyuma baje bateza cyamunara inzu ye agerageza kuburana bati ibi ntiwabisinyiye?, byose ni ingaruka zo kwirengagiza Ikinyarwanda ururimi rwacu.”
Imiryango mpuzamahanga ikorera mu Karere ka Rulindo ni 22 ndetse n’imiryango Nyarwanda itegamiye kuri Leta 43.
Ibigo by’imari bikorera muri ako karere ni 18, byose bikorana n’abaturage muri gahunda zinyuranye zigamije iterambere n’imibereho myiza yabo.
Ibitekerezo ( 1 )
Ibyo avuga ni byo,
azatembere inyubako z’ i Kigali arebe,
n’ amabwiriza abwira abantu uko bakwiye kwitwara mu bihe by’ ibyago byanditswe mu CYongereza kandi 99% y’ abazigendamo bumva Ikinyarwanda.
Ubukoroni buracyari bwose!


text:
Umuvugabutumwa wamenyekanye cyane mu Rwanda witwa Kwizera Emmanuel yatangije umuryango yise ‘LA KUNDA FOUNDATION’ wo gukora ibikorwa binyuranye by’ubufasha, mu rwego rwo kwibuka umugore we witwa KUNDA Therese umaze umwaka yitabye Imana.
Iki gikorwa cyakoze ku mitima ya benshi, Kwizera Emmanuel yagitangirije mu rusengero rwa Evangelical Restoration Church ku Kimisagara, kuri uyu wa 05 Kanama 2018 aho cyari kitabiriwe n’imbaga y’abakirisitu bari baje kumushyigikira.
Mu rwego rwo gukomeza kuzirikana imirimo myiza yaranze Kunda Therese, wari usanzwe akorera umurimo w’Imana muri Evangelical Restoration Church, umugabo we akaba n’umuvugabutumwa muri Ministry ya AEE, Kwizera Emmanuel yatangije uyu muryango yise ‘LA KUNDA FOUNDATION’ aho yavuze ko uzibanda ku bikorwa byo gufasha abakene, gufasha abubatse ingo kubana neza, kwamamaza ubutumwa mu mahanga no gusengera abo butarageraho.
Ubwo yatangizaga uyu muryango ku mugaragaro Kwizera Emmanuel yavuze ko igitekerezo cyo kuwushinga cyaturutse ku bikorwa byiza nyakwigendera Therese yasize akoreye ku Isi, ashimangira ko ibikorwa byiza biherekeza nyir’ukubikora n’iyo avuye mu mubiri.
Yagize ati “ Kubaho si ukuba uhumuke gusa, ushobora kubaho kandi utakiriho. Imirimo y’abakiranutsi irabaherekeza iyo barangije igihe cyabo mu isi. Igitekerezo cyo gushinga iyi Foundation cyaturutse mu bikorwa by’indashyikirwa byaranze umugore wanjye akiriho ndetse n’uruhare rwiza yagize mu rugo rwacu mu myaka icumi twamaranye.”
Aba hafi ya Kwizera Emmanuel, bahuriza ku kuba banezezwa n’imbaraga bamubonamo ziva muri Kristo, aho ngo baziboneye mu bihe bibi yanyuzemo bishaririye byo kubura urubavu rwe akiri muto, ariko bikaba bitaramuciye intege ngo abe yatana mu gukomeza gukora umurimo w’Imana.
Kugeza magingo aya Kwizera Emmanuel aracyakorera umurimo w’Imana mu Muryango Nyafurika w’Ivugabutumwa (AEE) mu gihugu cya Kenya,akaba ari naho akunze kuba ari igihe kinini.
‘LA KUNDA FOUNDATION’ izibanda kandi ku bikorwa byo gutera inkunga yo kwiga abana bavuka mu miryango ikennye cyane , izafasha abashakanye mu kubaka ingo zabo neza ndetse hazajya hakorwa n’amasengesho yo gusengera ibihugu bitarageramo ubutumwa bwiza.
Umuvugabutumwa Kwizera Emmanuel, avuga ko ibi byose uyu muryango uzibandaho ari nk’amasomo yasigaranye yigishijwe n’umugore we Kunda Therese, ngo kuko ari bimwe mu bikorwa byamuranze mu buzima bwe hano mu isi.
Iki gikorwa cyitabiriwe n’imbaga y’abakirisitu bari baje gushyigikira Umuvugabutumwa Kwizera Emmanuel
Kwizera yashimangiye ko n’ubwo umugore we batakiri kumwe amufata nk’aho akiriho kubera ibikorwa yasize
Kwizera ari kumwe n’umwe mu bana be nyakwigendera yasize ari bato
Kwizera Emmanuel (iburyo) ari mu bavugabutumwa bakomeye mu Rwanda


text:
Lorem ipsum dolor sit amet, consectetur adipisicing elit. Ab perferendis nesciunt ad reiciendis explicabo consequatur sapiente odit ipsa harum illum, necessitatibus quaerat voluptates aspernatur iure, aperiam possimus sint sit mollitia!
Ab perferendis nesciunt ad reiciendis explicabo consequatur sapiente odit ipsa harum illum. Necessitatibus quaerat voluptates aspernatur iure, aperiam possimus sint sit mollitia!
Necessitatibus quaerat voluptates aspernatur iure, aperiam possimus sint sit mollitia! Ab perferendis nesciunt ad reiciendis explicabo consequatur sapiente odit ipsa harum illum.
Ubushakashatsi bugaragaza ko Abanyarwanda batanga amakuru kuri ruswa igihe bahuye nayo ari bake cyane. Nyamara, itangwa ry’aya makuru niryo ryafasha mu kuyirandura burundu. Ruswa ni imungu ku iterambere ry’igihugu, ni imungu ku mutekano w’igihugu, ni icyasha ku isura nziza igihugu cyacu giharanira kugira mu ruhando rw’amahanga. Kuki serivisi wemerewe n’amategeko wayitangira ikiguzi, kandi nyirukuyiguha abihemberwa? Kuki ukwiye kurengana ngo ni uko utatanze ibyo amategeko adasaba ugura ibyo akwemerera? Kuki se wagura ibyo utemerewe, uzi neza ko umunsi wafashwe uzabihanirwa. KANDA HANO utange amakuru aho ubonye ruswa, cyangwa utwoherereze ubutumwa bugufi kuri 2641, cyangwa yewe unahamagare kuri 2641, byose ni ubuntu. DUFATANYIRIZE HAMWE, turwanye ruswa.
Ukoresheje telefoni yawe ushobora kohereza SMS kuri 2641 (Ni ubuntu).
Ukoresheje code ya USSD kuri telefoni yawe ukanda iyi mibare *865#.
Uru rubuga rwakorewe gutanga amakuru kuri ruswa n'ibyaha bijyanye nayo.
Tanga amakuru ukoresheje urubuga rwa WhatsApp


text:
Iserukiramuco ‘Ubukerarugendo bushingiye ku muco’ rizabera mu Karere ka Ngororero ku itariki ya 30 Kamena 2018 mu rugendo yatangiye rwo gukundisha abakiri bato umuco w’u Rwanda.
Nyampinga Iradukunda Liliane yateguye iri serukiramuco afatanyije n’Ishuri rya ESECOM-Rucano risanzwe ryigisha ibyerekeye ubukerarugendo mu Ntara y’Uburengerazuba aho rifite icyicaro mu Karere ka Ngororero ahitwa Hindiro.
Yabwiye IGIHE ko yateguye iki gikorwa mu rwego rwo gukundisha no kurushaho gushishikariza Abanyarwanda by’umwihariko urubyiruko gusigasira umuco gakondo no gukunda ubukerarugendo bw’imbere mu gihugu.
Yagize ati “Intego ni ugukundisha urubyiruko ubukerarugendo bushingiye ku muco no gusobanurira abantu mu by’ukuri ibintu bikubiye mu muco nyarwanda. Iyo bavuze Ruganzu benshi ntabwo bahita bamusobanukirwa; iyo uvuze wenda umweko nk’abana ntibawumenya, hari abantu benshi by’umwihariko abana batazi ubusobanuro bw’ibi byose. Ese kuki umukobwa washyingiwe ahabwa impano zirimo igisabo, muri iri serukiramuco byose bazabisobanurira ndetse bamenya kubisigasira.”
Miss Iradukunda Liliane yateguye iri serukiramuco nyuma yo gusanga ubuyobozi bw’Ishuri rya ESECOM-Rucano nabwo bufite icyerekezo nk’icye mu rugamba rwo guteza imbere ubukerarugendo bushingiye ku muco.
Nyampinga n’ubuyobozi bw’iri shuri bazanamurika igicumbi cy’ubukerarugendo bushingiye ku muco cyubatse ahitwa Hindiro kugira ngo abakiri bato babone ahantu bazajya bigira ibiranga umuco wabo.
Yagize ati “Icyihariye muri iri serukiramuco ni amarushanwa azahuza abanyeshuri mu bigo bitandukanye mu mivugo, imbyino, kwivuga n’ibindi. Ikindi ni ukumenya byimbitse igitekerezo cy’iyo site y’ubukererugendo tugiye kumurika no kwereka urubyiruko ko ubukerarugendo bushingiye ku muco ari ubukungu.”
Muri iri serukiramuco rizamara umunsi umwe, ni nabwo ishuri rya ESECOM-Rucano rizamurika bwa mbere igicumbi cy’ubukerarugendo bushingiye ku muco risanzwe rifite; abanyeshuri bazaba baturutse mu bigo byo mu Burengerazuba bitandukanye na bo bazarushanwa mu buhanzi n’ubugeni mu ngeri zose.
Muri iri serukiramuco hashyizweho igiciro cy’amafaranga ku bazinjira, abanyeshuri bazishyura magana abiri mu gihe abakuru bazasabwa gutanga magana atanu. Iki giciro ngo cyashyizweho nk’uko bisanzwe bigenda ku basura ingoro ndangamurage ahandi hose.


text:
GATIMATARE 61
Bageze rero mu muhezo, Sasabugari ababwira ko Padiri Arturo - abakirisitu bita Rutura- yaje mu Rwanda cyera aturutse i Roma, ngo akaba yarakulikiranye intambara y'inkotanyi n'amabi zakoreye abanyarwanda. By'umwihariko ngo yaba yariboneye amarorerwa yo mu "Buvumo bwa Nyakinama", aho FPR yatsinze abantu ibihumbi munani mu Ukwakira 1997. Nyuma nibwo Rutura yimuriwe mu misiyoni ya Cyanzu.
Mu mateka y'uyu mupadiri kandi, ngo ise umubyara yapfuye ari ku ibere yicwa n'intozo za Musolini muli 1944, nyuma ngo na nyina arapfa ku buryo yarerewe mu kigo cy'imfubyi. Kuva yabaho rero, Rutura arwanya akarengane n'irondakoko. Akunda cyane amateka y'Abahinde igihe bigobotora ingoyi y'Abongereza muli 1947 barangajwe imbere na Gandhi, ngo mu nyigisho ze agahora atanga ingero ku migenzo n'ibigwi by'iyi ntwali...
Amagenzi n'imyumvire bya Padiri Rutura rero binejeje cyane Gatimatare asaba Sasabugari kubahuza. Nawe rero ntamutindiye, aliko abanje kubwira Padiri kamere ya Gatimatare, ku buryo amutera amatsiko yo guhura n'agakwerere-ka-Mararo.
(biracyaza)
GATIMATARE 62
Nguyu urageze rero wa mwanya Gatimatare yari ategereje wo kujya kubonana na Padiri Rutura. Ubwo ga yari amaze amasaha abili yose ukwe kwa wenyine yibaza, yitegura. Mu gihe abandi bamukebura ngo : "umutakambire ukuntu twirukanywe mu iseminali ku maherere, akarengane ka so ufunzwe, ibitero by'abadasso iwanyu, urubanza kwa Subutita..." we ntakoma, ahubwo arasenga bucece avuga ngo : "nzakwambaza rirenge Mana, kuko utangize umulizo ukangira umutwe".
Arahagurutse rero mpiga-abahizi, arakeye ahubwo aranaseka, arahumeka umwuka w'ibyiza n'ibyiringiro. Nguyu nawe rutuku rw'umukambwe mugufi kandi utubutse, arabengerana mu ruhanga burya abihaye Imana bagira ibanga, dore amwakiranye ubwuzu bwinshi. Bakimara kwicara rero izi mfura z'i Rwanda, agahungu-gahanda ati : "Gahorane Imana Padiri ! Kubaho kwacu byatunaniye abato b'i Rwanda : Leta nk'aho yakemuye ibibazo byugarije igihugu nitwe ihindukiranye ngo turahumeka ingengabitekerezo ya jenoside. Dore rero ibintu ni bibili : turemera Leta iducemo ibice kandi dutege ijosi iriteme yitwaje rwa rukuta rw'amategeko, cyangwa turahagurukira limwe tuyikureho kuko n'ubundi kuva idusukaho ubumara bungana butya kandi tuli abana bayo yarangije kwikuraho." Ni uko rutuku Rutura arahumbaguza yenyegeza amadarubindi...
(biracyaza)
GATIMATARE 63
Nibwo Padiri Rutura amurebanye impuhwe, aramubwira ati : "mwana wanjye, ibyo uvuga byose ni ukuli, aliko abo muhanganye ntibakunda umuntu utekereza akareba kure, umuntu wabatahuye." Yungamo ati: "Mbabajwe n'uko bazakugilira nkana bakagukuraho wari ukiri umujyambere. "
Ni uko agacengeri-gaca-mu-bicika ati : "Nibyo koko imihigo yacu tuyitangiye turi bato, twagombaga ahari gutegereza twamara kuba bakuru tukabona gufata ingamba nk'izi. Gusa aho uterewe niho urindira : bamaze kwica abakuru basanga ari ntacyo bakoze kuko abo n'ubwo babishe ku bwinshi, bagiye bashibutse amashami azabahigura akabahorera, ayo mashami ni twebwe. Nibwo beguye iyi ntwaro-kirimbuzi ngo twavukanye icyaha-karande cya jenoside. None se nitudahaguruka ubwacu ngo duhangane n'uwo mutego mutindi hazacura iki ? Nta bwoba dufite rwose bwo kwirwanaho n'ubwo tukili imitavu, dore ko tutakigira kirengera. Mwenentibashishwa yarahiriye Shitani ngo : "uwo ntazica nzamucaguza", gucaguza umuntu bivuga kumugira Rucagu, wandike ko nabyo ari icyaha kibasira inyoko-muntu.
(biracyaza)
GATIMATARE 64
Ni uko Gatimatare arakomeza ati twe rwose aho gucaguzwa tuzicwe biraruta, intwali ntiyicwa kandi ntipfa, intwali ijya kuruhuka... Padiri Rutura ati aliko bariya bantu ntubazi, bazakwica. Ni uko Gatimatare ati : "nta bubasha bafite bwo kunyica. Icyo bashoboye gusa ni ukunyohereza kuryama, nta kindi. Intwali iyo irangije umulimo wayo ijya kuryama hakaza izindi ntwali..., ba Gatimatare ni benshi muli uru Rwanda, nibica Gatimatare umwe hazaza ba Gatimatare ibihumbi.
Ni uko Padiri ati : "None se bagenzi bawe mubyumva kimwe ? Icyo gikorwa mwimirije imbere se mwagitekerejeho mute, mwacyise mute ? Nibwo Gatimatare amutekerereje uburyo igitekerezo cy'ikubitiro" Jyewe ni jye" cyavutse, ko hashize rwose umwaka urenga... Ubwo Padiri nawe amubwira ko yabikulikiranye neza, ko mu mashuli yose igitekerezo cya "Jyewe ni jye" bakizi, ko ahubwo mu ntara y'iburasirazuba hari abana batari bacye bagiye bahohoterwa bakanirukanwa mu mashuli kubera "Jyewe ni jye". Gatimatare-katikanga-rusibana ati : "abo bana bose rero, bategereje ko tubagezaho umushinga wo kwibohora, ahubwo twarabatindiye."
(biracyaza)
GATIMATARE 65
Nguyu rero Rutuku Rutura yokagira Imana arishimye aranaseka, ahubwo ateye "Laudate Dominum !" Yari yakutse umutima acyumva Gatimatare, yari yamuketseho ubutamenya n'ubwiyahuzi. None amaze kumutega amatwi yitonze no kumwitegereza wese, amusanganye ishyaka ridasubirwaho, ubushake buhanitse n'ubumanzi nyakuri. Yumvise kandi yacengewe n'imihigo y'ubutwari uyu mwana afite bimutera nawe icyizere gikomeye nibwo amuhereje umukono w'ubutware.
Reka rero anamuhanure ati : "izo nzira wiyemeje zirimo amahwa n'impyisi mahuma, aliko nsanze uri imparamba. Ishema n'umurava ni intwaro mu zindi, ndumva uzatsinda, nta mpungenge ngifite. Ngaho rero shyira ikirenge mu cy'intwari zakubimburiye." Ni uko amushyiliraho filimi y'ubuzima bwa Gandhi, Gatimatare ayirebana amatsiko menshi. Hari aho iyi filimi yageze, Gatimatare agira ikiniga cyinshi, nyamara ahandi asabagizwa n'ibyishimo. Aho Gandhi abwira impirimbanyi bagenzi be ngo : "bazamfunga banyice urubozo wenda bazanampwanya, nababwira iki. Icyo bazegukana ni umurambo wanjye, si ukubumvira kwanjye", ahongaho haje Gatimatare aratwarwa arahaguruka arivuga !
(biracyaza)
GATIMATARE 66
Nguwo umuhungu muzima asanze ibigwi bya Gandhi birimo amasomo, ahubwo asabye Padiri ko iyi filimi "Gandhi" yarebwa na bagenzi be bose. Nibwo rero intumwa za Yezu uko basigaye ari cumi n'umwe bakoraniye ikambere kwa Rutuku bareba filimi bitonze. Ihumuje, buri wese avuga icyo akuyemo. Nibwo haje igitekerezo ko urugamba rwabo rwagendera ku mahame ya Gandhi...
Aliko iryabonye ritinda gushima ! Nk'inararibonye, Padiri Rutura ahanuye abahungu ati : "sinzi niba mwashingira imihigo yanyu ku cyitegererezo kimwe rukumbi cy'ukwibohora kw'Abahinde, kuko amateka, umuco, kamere, imyumvire n'ukwemera byabo ntibihuye n'iby'abanyarwanda." Gatimatare-akanyamanza-k'amanyama rero nawe si munyurwanabuke, yumvise bwangu uyu muhanano wa Padiri, ahise ahubwo anamwunganira ati : "Bahungu mwe, tuzarebere hamwe na filimi ya Mandela" Inzira ndende y'ukwibohora". Nibwo na Padiri Rutura abazaniye igitabo cy'impuguke Gene Sharp cyitwa : "Kwibohora igitugu ukagera kuli demokarasi"
(biracyaza)
GATIMATARE 67
Uyu mwiherero ubaye ingirakamaro koko : mu minsi itanu gusa bamaranye, intumwa za Yezu zageze kuli byinshi bihimbaje. Uyu mugiramana Padiri Rutura yababereye umubyeyi ababera imandwa nzima, ahubwo niwe ntumwa ya Yezu yuzuza cumi n'ebyiri nyuma y'aho Gatali-Gagarine yitandukanirije nabo. Yabavunguriye ku mahame n'amabanga azabafasha mu mihigo yabo. Yabahaye ibyitegererezo n'imihanano bityaza ubwonko ngo bakataze bazi iyo bajya. Uyu mwiherero kandi ubabereye ingenzi cyane, kuko nyuma y'ibigeragezo buri wese yagize, bahuriye ahantu hatuje ntacyo bikanga, bibukiranya igihango bafitanye.
Mu minsi itatu isigaye rero, abahungu biyemeje guhuza indoto bakazibyaza akamaro. Biyemeje kunoza umushinga, bagashyiraho itsinda ribayobora intambwe ku yindi, bagatandukana buri wese azi neza inshingano ze. Baraye bari busezeraneho rero, Gatimatare abaralikira gusiba ahubwo bagasenga bashikamye. Ni uko abahungu ntibarya, ntibanywa, ngo kuko uwasibye Abamalayika n'Abakurambere baramumulikira bakamuhundagazaho imigisha n'ibitekerezo bizima. Gatimatare, Roots, Songa, Havredepaix na Padiri bo rwose urebye ntibaryamye... Burakeye rero cya gicuku kiratamurutse, dore imirasire y'izuba ry'iwacu...
(biracyaza)
GATIMATARE 68
"ISIBO-NDUMUNTU"! Nguwo umushinga intumwa za Yezu zemeje nk'igisubizo ku kaga k'abanyarwanda. Ka kanama karaye ijoro katumye Songa gutangariza abandi inyito y'umushinga n'imirongo y'ibanze yawo. Nibwo bose bateye hejuru :" Iyo sibo bahungu mwe ! Iyo sibo bagabo ba mama ! Iyo sibo ga ye ! I-SI-BO !" Bose banejejwe no kwumva icyo gitekerezo NDUMUNTU nk'umuvumba-ndakumirwa uzarandulira mu mizi ingoma-ngome igejeje abanyarwanda ku buce nk'imbagwa.
Nyuma y'urwamo rw'ibyishimo n'imihigo, ibibazo biravubutse : "Iyo sibo twayumvisha abanyarwanda neza gute ? Izubakwa ite ? Izashyigikirwa ite, na nde ? Twe nk'intumwa za Yezu tuzayihagurutsa kandi tuyiyobore dute ? Mbese ko abambari b'agatsiko bariye umwanda, umunsi twahagurukije iyo sibo bazayakira bate ? Ese izo nkeragutabara n'imisega irinze agatsiko bazitwara bate ? Ese abo bose birahira Kagame wabahaye umuheto twabagezaho ubuhe butumwa kugirango niduhagurutsa ISIBO-NDUMUNTU bazazirikane ko mbere yo kuba intozo za Pahulo ari ingabo z'igihugu bityo aho kuduhutaza batulindire umutekano aribyo badutize umulindi ?" Dore rero umunsi ni uyu, ushikame tuli mu mahina !
(biracyaza)
GATIMATARE 69
Dore rero ngaba abahungu barakariye gutsinda. Biyemeje kuva mu nzozi n'amagambo bakubaka ingamba zihamye kandi bakazibonera uburyo. Bagomba kwiha icyizere bagaha icyizere ababyeyi babo n'abanyarwanda bari mu kaga. Aho bageze nta mahitamo bagifite. Baramutse bateye imwe bagatinya, ntibaba bakibayeho ukundi muli iki gihugu, bakwitwa abanzi n'abiyahuzi ntibakira amenyo y'abasetsi, amalira y'abanyarwanda baba batatiriye, ntibakira kandi amacumu y'abambari b'agatsiko.
Aliko ibibazo bibajijwe bigaragaje ko uru rugamba ari inzira ndende rukaba n'injyanamuntu, kuko Segitugu nawe atabuze abe kandi abo bafatanije ingoyi bazamurasanira... Birakomeye rwose ku buryo na Gatimatare-kabimbulira-ingabo ubwe agaragaje amakenga n'amarangamutima... Nibwo Tam-tam ahagurutse ati : "bahungu mwe, umushinga wacu n'izina ryawo tube tubigize ibanga, mwabonye ibibazo twagize tumaze gutangaza "Jyewe ni jye". Natwe ubwacu dukataze aliko tube turetse kwimenyekanisha, kugeza tweshe imihigo. Kuko bene Gahini bamenye abo tuli bo, bakanamenya ingamba zacu, bakwirara mu miryango yacu natwe bakadutoratora." Ni uko abahungu bahana igihango cyo gukora byose bucece...
(biracyaza)
GATIMATARE 70
Kirimumuziki aba arahagurutse ati : "Uko tuli cumi na babili dukwiye kugira imyumvire imwe ku mushinga no ku bibazo byabajijwe." Yungamo ati : "Rwose jye ndatahana impungenge zikomeye nituva hano tutanononsoye neza umushinga ngo tunabone ibisubizo ku bibazo bikomeye twibajije." Bose bemeranywa nawe.
Nibwo Gatimatare-agato-katigaya-imihigo ahagurutse ati : "ISIBO-NDUMUNTU" ni urukingo ikaba kandi umuti wa gahunda ya "NDI UMUNYARWANDA." Mu gihe iyi "Ndi Umunyarwanda" yemeza ko mu banyarwanda hari impande ebyiri Abeza n'Ababi, ikemeza ko bamwe bavukana icyaha kuko babyawe n'Ababi, ikanavuga kandi ko hari abanyarwanda bagomba gusaba abandi imbabazi kubera gusa amavuko yabo, "ISIBO-NDUMUNTU" yo ije kuringaniza abanyarwanda bose abarebare n'abagufi, abato n'abakuru, abariho mbere y'intambara n'abavutse nyuma, abari mu gihugu n'abakomotse hanze yacyo. "ISIBO-NDUMUNTU" kandi ni icyivugo cy'abato b'i Rwanda ikaba n'isomo tugejeje kuli Leta y'Agatsiko ngo dushimangire ko ikiremwa-muntu ari inzira- karengane, ko icyaha ari gatozi hakaba ntawe ukwiye kwitirirwa ibyakozwe n'undi, kabone n'ubwo yaba yaramubyaye.
(biracyaza)


text:
Bamwe mu bana bo mu murenge wa Kabaya, mu karere ka Ngororero bavutswa uburenganzira ku mitungo y’ababyeyi kuko ababyeyi babo baba batarasezeranye cyangwa se barabyawe hanze.
Abaturage bo muri Kabaya bavuga ko kubyara abana hanze ndetse no kubana binyuranyije n’amategeko bikurura ihohoterwa mu muryango, bigatuma abana bavutswa uburenganzira kubyo bakagizeho uruhare. Abagore nabo babyarana n’abagabo n’abagabo batasezeranye bavuga ko bituma basuzugurwa mu muryango bashatsemo, bagakurwa mu mitungo y’umugabo mu gihe uwo bashakanye amutaye cyangwa apfuye. Ibi ngo bituma abana bibarutse badahabwa uburenganzira ku mitungo y’ababyeyi bikabaviramo kwangara cyangwa kujya kurererwa kwa ba nyirakuru (iwabo wa nyina).
Nyiranzarerwanimana Alexandrine, ni umubyeyi w’abana batatu. Avuga ko yabanye n’umugabo amwizeza ko bazashingiranwa mu mategeko, ariko amubwira ko babanza bakabana kugira ngo abone uko ahabwa imirima iwabo kwa sekuru.
Avuga agahinda ke yagize ati “Twabyaranye umwana wa mbere ntitwamwandikisha mu bitabo by’irangamimerere, tubyaye uwa kabiri biba uko. Nyuma namusabye ko twabandikisha aranga, namusaba kugura Mitiweli akanga kuko batamwanditseho”.
Uyu mugore avuga ko nyuma yo gutwita umwana wa gatatu, umugabo yaje kumuta ajya gushaka ahandi aranasezerana. Nyiranzarerwanimana ati “Amaze kunta ababyeyi be na bene wabo baranyanze kugeza ubwo bansohora mu nzu yansizemo nsubira iwacu n’urubyaro yantanye”.
Yitabaje ubuyobozi bamusaba ko yabanza akiyandikishaho abana akazabona gutanga ikibazo cye bakareba niba umugabo yaboneka akagira icyo agenera abana yabyaye.
Yagize ati “Nibazaga uko abana banjye bazabaho batananditse mu bitabo by’irangamimerere nkumva ngomba kwiyahura. Ariko ubuyobozi bwansobanuriye ko abana nabiyandikishaho bakabona mitiweli, nkazatanga ikibazo cyanjye cy’uko se wababyaye yabafasha nyuma”.
Umunyamabanga nshingwabikorwa w’Umurenge wa Kabaya, Umubyeyi Ildegonde, avuga ko ikibazo cy’ababyara batarasezeranye gihari kandi gikurura ihohoterwa rikorerwa abana ndetse na ba nyina, agasaba ko bikwiye kwirindwa.
Umubyeyi Ildegonde
Yagize ati “Umugabo n’umugore babanye bitemewe n’amategeko nyuma umugabo akamutana abana, bikurura ihohoterwa rikorerwa abana kuko hari byinshi bavutswa, ariko na none iri hohoterwa rinagera kuri abo bagore. Niyo mpamvu bakagombye kubyirinda”.
Gitifu avuga ko bakangurira imiryango kubana barasezeranye, ariko n’abagize ibyago byo gutabwa n’abagabo cyangwa ababyariye iwabo bakabakangurira kwandikisha abana mu bitabo by’irangamimerere hanyuma bakazagana inkiko zikabafasha kubona uburenganzira bw’abana.
Umukozi w’impuzamiryango ‘Profemmes Twese Hamwe’ ushinzwe kurwanya ihohoterwa rishingiye ku gitsina no guteza imbere umugore, Uwimbabazi Alice, yavuze ko iyo umugabo atemera ko abana ari abe hitabazwa urukiko, rufata umwanzuro rugendeye ku bimenyetso.
Ati “Abana bose bafite uburenganzira bungana, yaba uwavutse ku babyeyi bashyingiranwe cyangwa se ababanye bitanyuze mu mategeko, mu gihe umubyeyi yemera umwana. Ababyeyi bombi bagomba kwita ku bana babakomotseho bagahabwa uburenganzira ku mitungo y’ababyeyi ndetse no ku bindi umwana afiteho uburenganzira nko kwiga, kuvuzwa, n’ibindi”.
Yakomeje abagira inama ko mu gihe umwe mu babyeyi atemera umwana kandi uwo bamubyaranye abimwemeza, hiyambazwa Inkiko n’ibimenyetso kugira ngo umwana ahabwe uburenganzira bwe bwo kwitabwaho n’ababyeyi bamubyaye, akabona uburenganzira agombwa, ibyo bikamurinda kubaho nabi”.
Iradukunda Elisabeth (@Isabella)


text:
Aya mahugurwa agamije kwimakaza ubuvuzi bw’amenyo bugezweho bayahawe ku wa 13-14 Mutarama 2018, ku bufatanye n’ikigo cyo muri Uganda cyitwa Pan Dental Surgery Ltd.
Inzobere mu kuvura amenyo akaba n’Umuyobozi w’ishami ry’ubuvuzi bw’amenyo kuri Legacy Clinic, Dr. Moses Isyagi, yabwiye IGIHE ko amahugurwa yitabirewe n’abiga ubuvuzi bw’amenyo, abaganga n’inzobere mu kuyavura basaga 44, baturutse ku mavuriro atandukanye yo mu Rwanda n’ahandi.
Yongeye ati “Turi kubahugura uburyo bwo kuvura amenyo bugezweho, bwifashisha ibikoresho by’ikoranabuhanga mu gutanga ibisubizo ku barwayi baza kuyivuza.”
Bumwe mu buryo bahuguwe, harimo ubwo gusimbuza ayakutse bitewe n’impanuka cyangwa ubundi burwayi, hakoreshejwe imashini igezweho yitwa CAD/CAM, aho muganga w’amenyo ashobora kuyifashisha mu gukorera umurwayi insimburangingo zayo mu gihe cy’iminota itarenze 45 mu gihe ubusanzwe byatwaraga iminsi igera kuri itanu, igahita isohora ayo menyo bitewe n’uko uyashaka abyifuza.
Inzobere mu kuvura amenyo, kuyahoma no kuyaringaniza yo mu Buhinde ikora kuri ibyo bitaro, akaba n’umwe mu bitabiriye ayo mahugurwa, Dr. Dona Sanju, yashimiye Legacy Clinic ko mahugurwa yabahaye.
Yagize ati “Ni ubumenyi bushimishije dukuye muri aya mahugurwa. Agamije kongerera ubushobozi abavuzi b’amenyo. Bizadufasha nk’abavuzi bayo mu gihe kiri imbere mu bintu bitandukanye nko gukoresha CAD/CAM.” Dr. Dona yakomeje asaba abantu kujya kwisuzumisha amenyo hakiri kare.
Ndayisenga Gilbert nawe uvurira kuri Legacy Clinic, yavuze ko uburyo bushya bahuguwemo bugiye koroshya akazi n’abarwayi bagahabwa serivisi zihuta.


text:
Umwana witwa Annabelle Forest ukomoka mu gihugu cy’u Bwongereza. Ubusanzwe aya si yo mazina ye bwite ahubwa aya yayiswe nyuma yo kuba umunyamwuga mu gikorwa cy’ubusambanyi.
Ubwo uyu mwana yari afite imyaka 7 yatangiye gutazwa na nyina umubyara ibijyanye n’ibikorwa by’ubusambanyi. Kugeza ku myaka 11 y’amavuko ni bwo yatangiye gukoreshwa ubusambanyi na bamwe mu bagabo ba nyina umubyara kuko we nta se yari agifite.
Igitangaje ni uko ntaho yari afite yarega abamusambanyaga dore ko nta n’uburenganziora yari abifitiye.
Annabelle Forestatangaza ko mu myaka 18 amaze avutse, amaze kuryamana n’abagabo basaga 1800.
Ku rundi ruhande, ibi yabikoreshejwe na nyina kubera imyizerere y’idini ye nkuko uyu mwana akomeza abyita imbaraga za Satani. Mu mwaka wa 2011, nibwo umubyeyi we gito Jacqueline Marling n’uwo bafatanyije mu guhindura ubuzima bw’uyumwana uko bishakiye Colin Batley bahawe igifungo cy’imyaka hagati ya 11 na 12.
Uyu mwana agira ati ” nta mbabazi naha uwiswe mama n’umugabo bafatanyije kunyangiza kuko ubu namenye ubwenge nubwo byarangiye.”
Uyu mwana w’umukobwa asobanura ko ibyo ababyeyi be bamukoreye ari ubuyobe bakuye mu gitabo cyitwa “The Book of the Law” (“Le Livre de la loi”) cyanditswe n’uwitwa Aleister Crowley aho muri iki gitabo handitsemo ko abana bato boherejwe n’Imana ngo na bo batozwe ibijyanye n’imibonano mpuzabitsina n’abo bafitanye amasano ko nta kibazo.
Nigaga ku manywa, nijoro ngakora ubusambanyi.
Uyu mwana atangaza ko mu gihe yari afite imyaka 11, ari bwo yahohotewe ku nshuro ya mbere. Agira ati ” mama yanyerekaga ko ari yo nzira nziza ngomba gukurikira bitabaye ibyo nkazajya i kuzimu. Bari bazi uburyo babinyumvisha ariko cyane cyane umugabo we kuko we natinyaga no kumureba mu maso.
Abantu benshi baramutinyaga ku buryo nanjye yanyemeje kuryamana na we ku ngufu nkeka ko ni nanga anyica. Natangiye ishuri niga ku manywa ariko nijoro ngataha nzi neza ko ndi buryamane na we kugeza n’ubwo natangiye guteganya kwiyahura ariko ntibyankundira.
Naje kumenyera ubusambanyi ubwo hazaga n’abandi bagabo batandukanye tukaryamana kugeza ubwo nabaze abagabo tumaze kuryamana ku myaka 18 mfite ubu ngasanga basaga 1800 mbihaswe n’abanderaga bari bahuje imyizerere.
Uko naje kuva mu busambanyi.
Maze kuzuza imyaka 17 naje gusama ubwo ntangira kujya nihagararaho kuko nari ntwite. ubwi ni bwo nabashije gushyira ahagaragara ko uwo mwana ari uw’uwo mugabo bityo dutangira no kujya mu nkiko.
Ubuzima bwarakomeje.
Aho mariye kubyara, natangiye kumva ntakifuza kongera kubana mu maso yanjye ikitwa umubyeyi wanjye kuko nta mpuhwe bigeze bangirira kuva nkiri umwana nubwo nibwiraga ko igihe kizagera bakareka kungira umukoroni w’ubusambanyi ariko bikaba iby’ubusa.
TWITTER:@bestawilo
172,419 total views, 200 views today


text:
Kuki abatambyi bakuru baguririye abasirikare barindaga imva ya Yesu ?
Mu butumwa bwiza bwa Matayo tuhasanga inkuru y’ukuntu abatambyi bakuru b’I Yerusalemu baguriye abasirikare barindaga imva ya Kristo ifeza nyinshi kugira ngo bahishe ukuri ku izuka rye kuko bari abantu bakunda icyubahiro kandi badashaka ko abantu babavaho.
Kuki bagenje batyo, bazi neza ko ari abakuru b’itorero kandi niki bitwigisha?
Matayo 27 tuhasoma inkuru y’ Umwami Yesu wazutse mu bapfuye. Bamwe mu bagore bari baramukurikiye, barimo Mariya Magadalene bagiye kureba igituro, ariko batangazwa no kubona ikintu kidasanzwe: Umumarayika w’Umwami Imana yari amanutse avuye mu ijuru abirindura igitare cyari ku gituro acyicaraho, ababwira ko umubiri wa Kristo utagihari kuko yari yazutse.
Abasirikare bari barinze igituro bo babonye malayika maze bagira ubwoba bamera nk’abapfuye. “Ba barinzi bamubonye bagira ubwoba bahinda imishyitsi, basa n’abapfuye.”(Matayo28:4)
Ariko marayika abwira abo bagore kujya gutangaza ko Yesu yazutse, bakabibwira abigishwa be.
Matayo 28:11-15 hatubwirako abakuru b’abatambyi bahisemo gukwiza ikinyoma:
“Bakigenda, bamwe muri ba barinzi bajya mu murwa babwira abatambyi bakuru ibyabaye byose. Bateranira hamwe n’abakuru bajya inama, bagurira abasirikare ifeza nyinshi bati “Mujye muvuga muti ‘Abigishwa be baje nijoro dusinziriye, baramwiba.’
Umutegeka naramuka abyumvise tuzamwemeza, namwe tuzabakiza amakuba.” Nuko baherako bijyanira ifeza, babigenza uko bohejwe. Iryo jambo ryamamara mu Bayuda na bugingo n’ubu.”( Matayo28:11-15)
Niki dukuye muri ibi byanditswe?
• Abarinzi nyuma yo kubona ibibaye bagiye kubwira abatambyi bakuru
• Abatambyi bakuru bateraniye hamwe n’abakuru bajya inama bagurira
abasirikare ifeza nyinshi kugirango batavuga ukuri babonye ahubwo bakwize ikinyoma.
• Ikinyoma abatambyi bakuru bahimbye cyakwiriye hose.
Nonese niki cyateye abatambyi bakuru kugurira abasirikare bakabategeka gukwirakwiza ikinyoma? Ni uko bagiriraga ishyari Kristo kandi bakaba batarashakaga ko ahabwa icyubahiro.
1.Bamugiriraga ishyari, kuko abantu bamuhimbazaga:
“Akigenda basasa imyenda yabo mu nzira. Yenda kugera mu ibanga rw’umusozi wa Elayono, iteraniro rinini ry’abigishwa be bose batangira kunezerwa, no guhimbarisha Imana ijwi rirenga ku bw’ibitangaza babonye byose bati “Hahirwa Umwami uje mu izina ry’Uwiteka, Amahoro abe mu ijuru, N’icyubahiro kibe ahasumba hose.” Abafarisayo bari muri iryo teraniro baramubwira bati “Mwigisha, cyaha abigishwa bawe.” Arabasubiza ati “Ndababwira yuko aba bahoze, amabuye yarangurura.”( Luka19 :36-40)
2.Bamugiriraga ishyari kuko abantu bamukurikiraga:
“Nuko Abafarisayo baravugana bati “Murarora yuko murushywa n’ubusa, dore rubanda rwose ruramukurikiye.”( Yohana12:19)
3.Pilato ubwe nawe yamenyeko ari ishyari bamufitiye
“Kuko yamenye yuko ishyari ari ryo ryatumye abatambyi bakuru bamutanga.”(Mariko15:10)
Abatambyi bakuru bashakaga umwanya w’icyubahiro kugirango bamenyekane imbere y’amaso y’abantu , ariko Kristo we yarabahinyuraga, ahubwo akereka abantu Imana y’ukuri , akanababuza gukurikiza imigenzereze y’Abafarisayo.(Matayo23)
Abafarisayo baharaniraga icyubahiro no gushimwa . Bakundaga imyanya y’icyubahiro bahabwaga n’abantu, bashakaga ko abantu babakurikira, bashakagako abantu banga Kristo bakabakurikira. Kubera iyi mpamvu, baguririye abasirikare kugira ngo bahishe ukuri ku kuzuka kwa Kristo kugirango barengere icyubahiro cyabo , abantu ntibabaveho.
Ntidukwiye kuba nk’Abafarisayo bahishe ukuri kwa Yesu , ahubwo dukwiye kwifuza Kristo , tukifuzako abantu bose bamumenya.


text:
Twihanganishije imiryango yabuze ababo muriyi mpanuka,mubyukuri ibi iyo bibaye bimpa isomo ko aho turi hose ibyo dukora ndetse naho dukorera tugomba gukora twiteguye kuko tutazi umunsi cg igihe,bavandimwe mwabuze imiryango mukomeze kwihangana iyisi yacu nicumbi gusa haraho twenda kwigira hatazaba kurira,gutaka,kuribwa ahubwo tuzabayo tunezerewe Imana irusheho kubakomeza!!!!!!!!!!!!
RIP iyisi yimibabaro turimo turayisiga
bihangane ababuze ababo. naho abagiye bo baruhukire mu mahoro kuko imirimo igomba kugenda ibaherekeje. niba ari myiza barahirwa, ariko niba ari mibi ntakundi umuntu wese agomba kwita kwiherezo rye.
Police yige neza ku kibazon cy’abashoferi pe, sinon abantu barashirira mu muhanda. Twa speed governors natwo menya ari udukingirizo kugira ngo abacuruzi birire gusa.
BIHANGANE ABABO
BIHANGANE ABABO
BIHANGANE ABABO
BIHANGANE ABABO
BIHANGANE ABABO
BIHANGANE ABABO
BIHANGANE ABABO
BIHANGANE ABABO
Yooo Imana Nibakire Mubayo Bapfuye Bagikenewe.
Yooo! Mana wakire abobahitankwe nimpanuka ijuru ribagwe neza Ku isi Niko bimera
TWIHANGANISHIJE ABABUZE ABABO ARK NSABA ABASHOFERI KUJYABATWA BAGANYIJE UMUVUDUTO
IBI BIRABABAJE CANE ARIKO DUSAVYE IMANA YAKIRE ABO BAVANDIMWE BACU DUHOZA ABABURIYE ABABO MURIYO MPANUKA.MU ISI DUTUYE NIKO BIMEZE UBUZIMA BURARYOHA AHANDI BUKABIHA.
IMANA IBAHE IRUHUKO RIDASHIRA


text:
Tuge fushyira mu gaciro kayini yishe aberi angana iki? twavukiye mucyaha tuza gutabarwa na maraso ya yesu kristo nukuri ukora ikibi ntahombera ngo arakuzi cg ntakiza kuko hano baravugako yari yahamwe ni cyaha ahubwo umuryango we nu komera of wihangane birababaje yari niyo pe
Tuge fushyira mu gaciro kayini yishe aberi angana iki? twavukiye mucyaha tuza gutabarwa na maraso ya yesu kristo nukuri ukora ikibi ntahombera ngo arakuzi cg ntakiza kuko hano baravugako yari yahamwe ni cyaha ahubwo umuryango we nu komera of wihangane birababaje yari niyo pe
ariko ubundi komubura ibyomwifashisha imwana nkuwo yagambanira igihugu mubuheburyo mbibarize yarafite amashuri ingahe ? yabaye umusirikare ? yarafite amapet ingahe ? byibura yijyeze ayobora mukarere ? mujye muvuga ibinu munabitecyerezeho ? yes gufungwa nibyanze arikokandi ibisobanuro mutanga nibyumvikana reta yurwanda nayo imazeguhinduka iyoninzirakaregane igiye harinabandi batavungwa ?? murakoze kujya mutujyezaho amakuru nkaya yagahinda
ariko ubundi komubura ibyomwifashisha imwana nkuwo yagambanira igihugu mubuheburyo mbibarize yarafite amashuri ingahe ? yabaye umusirikare ? yarafite amapet ingahe ? byibura yijyeze ayobora mukarere ? mujye muvuga ibinu munabitecyerezeho ? yes gufungwa nibyanze arikokandi ibisobanuro mutanga nibyumvikana reta yurwanda nayo imazeguhinduka iyoninzirakaregane igiye harinabandi batavungwa ?? murakoze kujya mutujyezaho amakuru nkaya yagahinda
Ariko muge mugerageza gutanga amakuru yumvikana munadusobanurire neza ubwo nkuwo musore ko numva yari muto intambara twese tuzi ko numva yabaye akiri uruhinja ubwo abantu yangishije igihugu nabantu bari mukihe kigero?ese uwo mutwe yarakuriye awuha nintwaro wabaga he?izo ntwaro yazivanaga he? muraba mukoze kubisobanuro muri buduhe


text:
Sobanukirwa n’indwara y’isusumira
Indwara y’isusumira (Parkinson’s disease) ni indwara iterwa n’iyangirika ry’uturemangingo tw’ubwonko (neuronal cells), tw’agace gashinzwe kugenzura imikorere y’ingingo kandi ako gace gatuma umuntu ahagarara agakomera neza akanatambuka.
Iyi ndwara yibasira abantu b’ibitsina byombi, ikaba ikunze kugaragara ku bantu bari hagati y’imyaka 50 na 65, gusa ishobora no gufata abakiri bato. Ntabwo ihita izahaza umuntu ako kanya, ahubwo igenda imwibasira uko imyaka igenda yicuma na yo ikagenda ikura nk’uko bisobanurwa n’urubuga rwa santé.fr.
Iyo hashize imyaka iri hagati y’10 na 20 umuntu yarafashwe no gususumira aba ageze ku rugero rwo kuba nta kintu na kimwe ashobora gukora, ariko kureba, kumva hamwe no gutekereza byo biguma gukora uko bisanzwe, ibi bigashimangira ko ino ndwara itibasira igice cy’ubwonko cya sereburo korutegisi (cerebral cortex) kibiyobora.
Dore bimwe mu bimenyetso by’indwara y’isusumira
• Uwo yamaze gufata atangira asusumira ikiganza kimwe cyangwa byombi
• Intoki zafata ntizikomeze, hagakurikiraho amaboko n’amaguru,
• Kugenda yomboka.
• Imikaya irakanyarara (Rigid muscles)
• Mu gihe gikurikiyeho noneho umuntu iba imaze kumwibasira ku buryo no kuvuga bitangira kuba ikibazo, ugasanga ahora avuga magambo amwe (monotonous speech)
Zimwe mu nama zafasha umuntu kwirinda uburwayi bw’isusumira
* Kwirinda ibiyobyabwenge kuko bishobora kwangiza uturemangingo tw’ubwonko
* Gukora imyitozo ngororamubiri (Physical Exercises)
* Gukora uturimo dutandukanye twa buri munsi ku bageze mu za bukuru (Daily living activities)
* Kurya indyo yuzuye.
* Kuruhuka bihagije kuko bifasha ubwonko gukora neza bityo bikaba byakurinda ubu burwayi.
Ese wari uzi ko hari imiti yagufasha kuri ubwo burwayi ?
Hari abantu benshi bafite ubu burwayi bw’isusumira,ugasanga baratereye iyo,abandi bagakeka ko barozwe, nyamara ubu ni uburwayi buvurwa bugakira. Ku bamaze kugira ubu burwayi bw’isusumira rero ntimwihebe kuko habonetse imiti myimerere ikomoka ku bimera ikaba yizewe ku rwego mpuzamahanga kuko ibifitiye ibyemezo mpuzamahanga (twavuga nka :FDA:Food and Drug Administration,n’ibindi) yabafasha kuri ubwo burwayi,iyo miti ikaba ifasha twa turemangingo tw’ubwonko tuba twarangiritse.
Igabe olga


text:
Ese umubatizo nyakuri ni uwuhe ?
Muri iyi minsi usanga mu myigishirize y’iyobokamana, tugenda dusanga hari inyigisho zitakigishwaho kandi nyamara iyo umuntu yitegereje neza mu byanditswe byera usanga ariyo ntego y’urugendo rwa Yesu. Umubatizo ni imwe mu nyigisho igenda icika nyamara kandi ariyo ngingo ikomeye kandi nziza kuko usanga kubatiza abantu biri mu mirimo Yesu yasigiye Abigishwa be. Iyo kandi turebye tubona hari imibatizo itandukanye ugasanga kumenya uw’ukuri ari uwuhe ? Mureke twifashije Bibiliya kugirango tumenye ukuri ari akuhe ,tumenye nicyo kubatizwa bimarira umuntu.
Ese kugirango twemereko dukijijwe dukeneye umubatizo wo mu mazi ? Ese umubatizo wakorwa ute ?
Ijambo umubatizo ryagaragaye bwa mbere mu isezerano rishya, rikaba ari ijambo ry’ikigereki rivuga “baptizo” risobanura kwibiza, kwinika mu mazi.
Abantu barenga amamiliyoni buri mwaka bafata umwanzuro wo kuba abakiristo . Bamwe babatizwa bakiri bato, abandi bifatira umwanzuro wo kubatizwa bamaze gukura. Gusa usanga hari abandi bizera bakabatizwa , abandi basigaye usanga babatizwa umubatizo utariwo.
Ku munsi wa pentecost(umwuka wera amanukira intumwa) mu mwaka wa 31 nyuma ya Yesu Kristo umunsi itorero rivuka,intumwa petero yahawe imbaraga nyinshi zo kwigisha abantu benshi .Inyigisho ze zatumye abagera ku bihumbi bitatu(3000) babatizwa.
Ariko mbere y’uko babatizwa abenshi bamubajije “ icyo bakwiye gukora ”(Ibyakozw 2:37). Petero arabasubiza ati “ Mwihane, mubatizwe buri wese mu izina rya Yesu mubone kubabarirwa ibyaha byanyu mubone uko muzahabwa impano y’umwuka wera ” (Ibyakozw 2:38).
Uyu murongo ni itegeko “ Mubatizwe ”! Ntabwo ari uyu murongo wonyine ahubwo Bibiliya ivuga kwatura ibyaha mbere yo kubatizwa kugirango uhabwe umwuka wera.
Bamwe bavugako nta kindi bisaba cyangwa amabwiriza kugirango habeho gucungurwa. Ntabwo ari akuri kuko mu Ibyakozw 2:38 hemezako byibura hari ibwiriza rimwe mbere y’umubatizo nyirizina ariryo Kwatura ibyaha!
Bamwe bavugako kugira uburambe mu by’Imana bibahindura umukristo.Abandi bizerako, “Yesu yarangirije byose ku musaraba ku bwanjye” cyangwa ngo “ narakowe ku bw’ubuntu gusa ntayandi mabwiriza.
Ese Yesu we yaba yarabatijwe ?
Ni uruhe rugero twafatira kuri Yesu kubijyanye n’umubatizo ? dore ko we nta cyaha yari afite, byumvikana ko we bitari ngombwa cyane kubatizwa ariko Yesu yabikoze kugirango atange urugero rwiza atubera icyitegererezo (1Petero2:21).
Bibiliya itubwirako Yesu yabatijwe na Yohana umubatiza, icyo gihe ijwi riva mu ijuru riravuga ngo nguyu umwana wanjye nkunda nkamwishimira bishatse kuvugako abakirisito bizera kristo nabo ari abana b’Imana (Matayo 3:13,16).
Yesu nawe yaje gutegeka abigishwa be kubatiza abantu kugirango nabo bakizwe. Umuntu yagombaga gukizwa abanje kubatizwa. Intumwa ze zakomeje umurimo wo kuvuga ubutumwa bwiza no kubatiza abizera . Filipo yagiye i Samariya abwiriza ubutumwa bwiza kugeza na ho umukonikoni witwaga Simoni nawe yihannye arabatizwa (Ibyakozw 8:5,12). Abari babatijwe na Petero na Yohana barabasengeye babasabira umwuka wera barawuhabwa (Ibyakozw 8:15-16).
Bibiliya itubwira ko Petero amaze kwigisha ijambo ry’Imana abantu baryumvise bose bahise buzura Umwuka wera batarabatizwa, Petero avugako ntawabima amazi ngo babatizwe, ategekako babatizwa mu izina rya Yesu kristo (Ibyakozw 10:47-48).
Ibi byose bitwerekako kubatizwa mu mazi ari ngombwa cyane.
Kubatizwa kwiza gukorwa gute ?
Ijambo umubatizo ryagaragaye bwa mbere mu isezerano rishya, rikaba ari ijambo ry’ikigereki “baptizo” risobanura kwibiza. Yohana ubwo yabatizaga abantu yashatse ahantu hari amazi menshi (Yohana 3:23). Ibi bitwerekako kubatiza atari ugushyira amazi ku muntu cyangwa kuyamumenaho. Bibiliya itubwirako Filipo yamanukanye n’inkone bombi bajya mu mazi(Ibyakozw 8:38-39) Ibi bitwereka neza ko hatakoreshejwe amazi yo mu gikombe cg umutonyi wayo awusuka ku mutwe nk’uko bikorwa uyu munsi. Kandi Bibiliya itubwirako Yesu amaze kubatizwa uwo mwanya yavuye mu mazi (Matayo 3:16).
Icyo Bibiliya igaragaza cy’ukuri ku mu batizo, hagomba kuba hari amazi menshi, kuberako umuntu ayajyamo hanyuma akayavamo.
Hari impamvu nyinshi nziza zisobanura umubatizo mwiza wo kwinika umuntu mu mazi:
Umubatizo usobanura Gupfa, ugahambwa hanyuma ukazuka . Ibi bihita bidusobanurira neza Yesu: abambwa, agashyingurwa hanyuma akazuka.
Kumenwaho amazi rero ntabwo bitanga ishusho nyayo mu rugero Yesu yatweretse, kuko tuba dukwiye gupfira muri Yesu, tugahambwana nawe binyuze mu mubatizo. (Abaroma 6:3-5) Ntimuzi yuko twese ababatirijwe muri Yesu Kristo, twabatirijwe no mu rupfu rwe ? 4. Nuko rero, ku bw’umubatizo twahambanywe na we mu rupfu rwe…).
Imana iduhe gupfana no kuzukana na Yesu,Amen!
Source: http://www.monitor.co.ug
Ismael Kayishema @Agakiza.org


text:
Ahagana mu ma saha ya saa tanu z’amanywa ku itariki ya 4 Ukwakira 2018 ni bwo hamenyekanye inkuru y’urupfu rwa Mucyo Sabine, umugore wa Uwagaba Caleb wari umaze iminsi arembeye mu bitaro bikuru bya kaminuza bya Kigali -CHUK.
Benshi mu banyarwanda cyane cyane abo bagiye bahurira mu mirimo itandukanye yo kwamamaza Kristo Yesu bagaragaje akababaro batewe n’urupfu rwa nyakwigendera Mucyo Sabine.
Uwagaba Caleb yatangaje ko yizeye ko umugore we yakiriwe n’ijuru
Benshi mu baririmbyi baririmba indirimbo zo kuramya no guhimbaza Imana ndetse na bamwe mu bavugabutumwa bagize icyo batangaza ku rupfu rwa Mucyo Sabine wari umaze amezi arindwi yonyine abana na Uwagaba Joseph Caleb.
Babicishije ku mbugankoranyambuga zitandukanye bahurije hamwe basabira Sabine kurukukira mu mahoro kandi bakomeza umugabo we Caleb ubusanzwe uzwi mu gutegura ibitaramo by’ivugabutumwa mu Rwanda no gufasha abahanzi bahimbaza Imana mu bikorwa byabo bya muzika.
• Gahongayire Aline:
Yagize ati: “ Mucyo mwiza, ugiye kare…ugiye ukiri muto. Icyiza ugiye aheza. Ruhukira mu mahoro mwiza wacu rukundo rwa Caleb. Caleb muvandimwe nzi y’uko Imana itagutererana…ukomere mu mwami Yesu. Ruhukira mu mahoro Mucyo Sabine. hahirwa abapfa bapfiriye mu mwami”.
• Patient Bizimana:
Mu butumwa bwe ati: “Ihangane Caleb, Imana igushoboze kwihangana kubwo kubura uyu mugore wawe Sabine…. Ndabizi ntibyoroshye”.
• Bosco Nshuti:
Bosco Nshuti waririmbye indirimbo yise ‘Ibyo ntunze ‘ yagize ati: “Caleb Imana Nyirihumure ryose iguhumurize kuko njye nta magambo nabona…”.
• Pappy Clever:
N’amarira menshi ati: “ Tariki 3 Werurwe mu bukwe, none tariki 4 Ukwakira urupfu!….ihangane muvandimwe Caleb ”.
• Bishop Masengo:
Nawe yunze mu ry’abaramyi agira ati “Mucyo Sabine, Imana yagukunze irakujyana. Dusigaranye agahinda. Imana ikomeze umutima wa Calebu”.
• Brian Blessed:
Ati: “Ruhukira mu mahoro Sabine, muvandimwe Caleb komera”.
• Samu Rwibasira:
Ati : “ Yoo! ntabwo mbyumva kabisa…gusa ndababaye. Ruhukira mu mahoro Mucyo nzi ko ijuru ryakiriye marayika mushya”.
• Daniel Svensson:
Ati: “ Si mfite amagabo yo kuvuga gusa Caleb Imana igukomeze ”.
• Assumpta Muganwa:
Assumpta wamenyekanye ku izina rya Satura na we yagize ati “Caleb, warakoze kuba umugabo, komeza…kuko Imana Iracyahari…”.
• Ngaga Micheal:
Umuyobozi wa Kingdom Ministries yaririmbye indirimbo ‘ Nzamuhimbaza ‘ yagize ati: “ Ruhukira mu mahoro aheza ni mu ijuru ”.
• Fiacre Nemeyimana:
Uyu mugabo ukunze gutegura ibitaramo bya Gospel na we yifatanyije n’umuryango wa Caleb na Nyakwigendera Sabine ati :” Ati ubu ubigenje gute Mana? Imitima yacu isazwe n’umubabaro utavugwa kubura Sabine…”.
• Munyakazi Deo wamenyekanye mu ndirimbo zihimbaza Imana acuranga inanga gakondo yagize ati: “Kuki ibi bibaye? wa si we nturi mwiza na mba! ruhukira mu mahoro mucyo sabine. komera Caleb we.”
• Umuvugabutumwa Mucyo David wo mu itorero Restoration Church Masoro na we yihanganishije uyu muryango agira ati “Ruhukira mu mahoro Sabine Mucyo, ugiye hakiri kare. Imana igukunze kuturushya. Caleb uwiteka akomeze umutima wawe..”.
Mucyo Sabine yakoze umurimo w’Imana mu rusengero rwa Bethesda Holly Church, yagiye akora inshingano zitandukanye mu rusengero. Muri Werurwe uyu mwaka ni bwo yashyingiranywe na Caleb ku itorero Betesda Holly Church.